716/17.

Naziv plana: **IZMJENE I DOPUNE URBANISTIČKOG PLANA**

 **UREĐENJA**

**PISAK - II**

 **KONAČNI PRIJEDLOG**

 **radno pročišćene Odredbe za provođenje**

Nositelj izrade: **GRAD OMIŠ**

Izrađivač: **URBOS** doo Split

Biro za prostorno planiranje, urbanizam i zaštitu okoliša

## *Split/Omiš, rujan 2022. godine*

 716/17.

Naziv plana: **IZMJENE I DOPUNE URBANISTIČKOG PLANA**

 **UREĐENJA**

**PISAK - II**

**KONAČNI PRIJEDLOG**

 **radno pročišćene Odredbe za provođenje**

Nositelj Izrade: **GRAD OMIŠ**

[Upravni odjel za komunalno stambenu djelatnost., uređenje prostora i zaštitu okoliša](http://www.omis.hr/Gradskauprava/Upravnatijela/tabid/72/Default.aspx#KOMUNALA)

Pročelnik: Stipe Žuljević-Mikas, dipl.ing.građ.

 .....................................................

Izrađivač: **URBOS** doo Split

Biro za prostorno planiranje, urbanizam i zaštitu okoliša

 direktorica: Gordana Radman, dipl.ing.arh.

 .....................................................

STRUČNI RADNI TIM

Gordana Radman, dipl.ing.arh., odgovorni voditelj

 .....................................................

Maja Madiraca, dipl.oec.

dr.sc.Zoran Radman, znanstveni suradnik

Larisa Bačić, dipl.ing.građ.

Ivana Bubić, spec.univ.oec.

 Mislav Madiraca, stud.oec.

 Zdravka Džajić, stud. arh.

## *Split/Omiš, rujan 2022. godine*

**ODREDBE ZA PROVOĐENJE**

Članak 4.

(1) Provedba Urbanističkog plana uređenja naselja Pisak (u daljnjem tekstu: Urbanistički plan) temelji se na ovim odredbama, kojima se definira korištenje i namjena površina, način i uvjeti gradnje. Svi uvjeti kojima se regulira uređivanje prostora u granicama Urbanističkog plana, predstavlja cjelinu za tumačenje planskih postavki, uvjete za izgradnju i poduzimanje drugih aktivnosti u prostoru, i druge elemente od važnosti.

(2) U slučaju da Urbanistički plan ne sadrži preciznu definiciju pojmova koriste se pojmovi određeni Prostornim planom uređenja grada Omiša ili određeni odgovarajućim propisima.

**1. UVJETI ODREĐIVANJA I RAZGRANIČAVANJA POVRŠINA JAVNIH I DRUGIH NAMJENA**

Članak 5.

(1) Osnovna namjena površina naselja PISAK je stambena i mješovita namjena. Značajno je učešće sportsko rekreacijskih površina (prvenstveno kupališta – uređene i prirodne plaže i prirodna obala, javna i društvena namjena te prateći sadržaji, prometne i zelene površine, groblje, komunalna i ostala infrastruktura, vodotoci (bujice i potoci) te ostale površine. Dio područja je urbanistički definiran izgradnjom građevina i ulične mreže te namjenom. Unutar obuhvata Urbanističkog plana potrebno je, u okviru postojećih mogućnosti, zadovoljiti javne potrebe stanovnika prvenstveno u pogledu uređenja prometnica i parkirališta.

(2) Kolni pristup naselju Pisak odvija se preko jednog glavnog križanja na državnoj cesti (D8) i uz mogućnost povezivanja cestovne mreže na Put Pelegrina u Marušićima. Na glavnu ulicu vezuju se ostale ulice za pristup pojedinim područjima i građevinama. Područje karakterizira vrlo strma padina, te nova gradnja koja demantira vrijednosti starih izgrađenih cjelina (Pisak staro selo na moru, Fistonići, Kuzmanići). Koncentracija izgradnje je u istočnom obalnom dijelu te uz postojeće prometnice (potoke). Ima disperzne izgradnje na čitavom prostoru. Ulična mreža, osim ulice Put Fistonića (državna cesta D8), nije razvijena a postojeće ulice imaju nepovoljne prometno tehničke elemente i s nedovoljnim poprečnim profilima ulica. Radi nedostatka parkirališnih mjesta često su te ulice, inače nedovoljne širine, zakrčene parkiranim vozilima što onemogućava normalno odvijanje prometa, posebno interventnog prometa (vatrogasci, hitna pomoć i dr.). To predstavlja značajno ograničenje za buduću gradnju na tom području.

(3) Određivanje namjene površina temelji se na:

- vrijednosti pojedinih područja - prirodnih sustava, zaštićenih i vrijednih prirodnih cjelina, obale te šumskih i poljoprivrednih površina;

- prirodnim ograničenjima, strme padine, klisure;

- zaštiti kulturne i spomeničke baštine

- zatečenog stanja korištenja prostora;

- prostorno-funkcionalnih cjelina (ruralne cjeline, neizgrađeni dijelovi, kupališta).

Članak 6.

Članak 7.

**1.1. Korištenje i namjena površina**

Članak 8.

Kako je prikazano u grafičkom dijelu elaborata Urbanističkog plana, kartografski prikaz broj 1 *Korištenje i namjena površina* u mjerilu 1:1000, određene su slijedeće površine za razvoj naselja:

**Namjena površina unutar građevinskog područja**

- **STAMBENA NAMJEN**A (S)

- **MJEŠOVITA NAMJENA** - pretežito stambena (M1)

- **RURALNE CJELINE** (Mr)

- **JAVNA I DRUŠTVENA NAMJENA**

 - Javna i društvena namjena (D)

 Ostale javne površine, Rekreacijska namjena

 - Kupalište – uređena plaža (R3-1)

 - Kupalište – prirodna plaža (R3-2)

 - Javne zelene površine (Z)

**- GOSPODARSKA NAMJENA -** POSLOVNA

 - pretežito uslužna, pretežito trgovačka (K1, K2)

- **GROBLJE**

- **VODENE POVRŠINE** – potoci i bujice (V)

- **MORSKI AKVATORIJ** (u obuhvatu Urbanističkog plana)

**POVRŠINE INFRASTRUKTURNIH SUSTAVA**

- Glavna ulica

- Ostale ulice

- Pješačke površine – dužobalna šetnica

- Ostale pješačke površine

- Luka otvorena za javni promet lokalnog značaja

**Namjena površina izvan građevinskog područja**

- Zelene površine

- Glavna ulica, ostale ulice

**1.1.1. Stambena namjena (S)**

Članak 9.

Stambena namjena (S) određena je za gradnju stambenih i izuzetno stambeno poslovnih građevina. Poslovni sadržaji u stambeno poslovnoj građevini mogu zauzeti najviše 50% građevinske bruto površine građevine i ne smiju ometati stanovanje na način da stvaraju buku i prašinu, zagađuju zrak i tlo iznad dopuštenih vrijednosti ili zahtijevaju teški transport.

**1.1.2 Mješovita namjena – pretežito stambena (M1)**

Članak 10.

Na površinama mješovite – pretežito stambene namjene (M1) postojeće i planirane građevine su stambene, stambeno poslovne, javne i društvene i poslovne. Mogući su sadržaji koji prate stanovanje (predškolske i školske namjene, ostali javni i društveni sadržaji, ugostiteljsko turistički i poslovni sadržaji, sport i rekreacija i dr.), a koji ne ometaju stanovanje na način da stvaraju buku i prašinu, zagađuju zrak i tlo iznad dopuštenih vrijednosti ili zahtijevaju teški transport. Unutar mješovite namjene – pretežito stambene (M1) omogućava se uređenje zelenih i parkovskih površina te prometne i komunalne infrastrukture, te ostalih sadržaja naselja.

**1.1.3 Ruralne cjeline (Mr)**

Članak 10.a

Na području obuhvata Urbanističkog plana nalaze se tri odvojene ruralne cjeline s posebnim etnološkim obilježjima. Unutar tih prostora moguća je rekonstrukcija postojećih građevina i gradnja novih građevina u skladu s ovim Odredbama. Svi zahvati nove gradnje ili rekonstrukcije postojećih građevina moraju se izvesti na način da nova gradnja svojim dimenzijama, oblikovanjem i materijalom ne odskače od zatečene strukture naselja.

**1.1.4 Javna i društvena namjena**

Članak 11.

(1) Na površinama javne i društvene namjene (D) mogu se graditi nove građevine ili rekonstruirati postojeće građevine za javnu i društvenu namjenu i prateći sadržaji koji sa istima čine funkcionalnu i sadržajnu cjelinu.

(2) Pod građevinama za javnu i društvenu namjenu podrazumijevaju se građevine namijenjene odgoju i obrazovanju (predškolske i školske ustanove), mjesni odbor, zdravstvu i socijalnoj skrbi, kulturi i tehničkoj kulturi, športu i rekreaciji, vjerskim građevinama i ostalim građevinama javnog interesa.

(3) U zonama javne i društvene namjene omogućava se gradnja i javnih garaža, trgovina, uređenje zelenih površina i gradnja infrastrukturnih građevina.

(4) Ostale javne površine obuhvaćaju rekreacijsku namjenu – kupališta (R3) i površine kupališta - uređena plaža (R3-1) i prirodna plaža (R3-2). U ostale javne površine spadaju i javne zelene površine.

Članak 11a.

(1) Rekreacijska namjena obuhvaća kopneni i morski obalni pojas namijenjen rekreaciji - kupanju. Uz obalu su organizirane zone uređene plaže (R3-1) i zone prirodne plaže (R3-2). Na kopnenom dijelu plaža - kupališta omogućava se uređenje zelenih površina, staza, odmorišta, manjih dječjih igrališta, te gradnja dužobalne šetnice u skladu s ovom Odredbama za provođenje. Sve prometne površine unutar rekreacijske namjene moraju biti javno prometne površine.

(2) Uređene plaže (R3-1) nalaze se pretežno između luke otvorene za javni promet lokalnog značaja i zapadne granice obuhvata Urbanističkog plana te istočno od luke otvorene za javni promet lokalnog značaja. U sklopu uređene plaže se omogućava gradnja pješačkih staza i stepenica, sunčališta uklopljenih u prirodni teren, gradnja plažnih građevina na pomorskom dobru te građevina i instalacija komunalne infrastrukturne mreže. Plažne građevine na pomorskom dobru mogu se graditi isključivo uz suglasnost nadležnog tijela Grada Omiša.

(3) Prirodne plaže (R3-2) nalaze se pretežno na istočnom dijelu obalnog pojasa i zadržavaju se u prirodnom obliku bez mogućnosti gradnje plažnih građevina i drugih zahvata u prostoru, osim dužobalne šetnice.

(4) Na svim površinama rekreacijske namjene obvezno je uređenje zelenih površina te putova u javnoj upotrebi u skladu s ovom Odredbama za provođenje.

Članak 11b.

Javne zelene površine (Z) i zelene površine izvan građevinskog područja obuhvaćaju pretežno neizgrađeni prostor oblikovan radi potrebe zaštite okoliša (zaštita potoka, zaštita od buke, zaštita zraka, zaštita obale i dr.). Javne zelene površine i zelene površine izvan građevinskog područja uređuju se pretežito kroz očuvanje postojeće vrijedne vegetacije uz dopunu novim autohtonim zelenilom na način da ne ometaju sigurnost odvijanja prometa u smislu očuvanja preglednosti prometnih površina. U sklopu javnih zelenih površina mogu se postavljati spomen obilježja, fontane, javni sanitarni čvor tako da njihova ukupna površina ne prelazi 10% te javne zelene površine. Omogućava se gradnja komunalne infrastrukture, pješačkih putova, staza, odmorišta i sličnih zahvata.

**1.1.5. Gospodarska poslovna namjena -** pretežito uslužna, pretežito trgovačka (K1, K2)

Članak 12.

Planirana je zona poslovne namjene - pretežito uslužna, pretežito trgovačka (K1, K2), približne površine 0,24 ha. Planirana zona poslovne namjene smještena je sjeverno od državne ceste D8. Unutar iste se mogu graditi uslužni i trgovački sadržaji, uljare, vinarije, skladišta, servisi, proizvodni pogoni koji nemaju štetni utjecaj na okoliš, posebno na tlo i zrak., komunalni i prateći sadržaji te prometne i infrastrukturne građevine i instalacije, benzinska postaja te drugih pratećih sadržaja koji su kompatibilni osnovnoj namjeni zone).

Članak 13.

**1.1.6 Površine infrastrukturnih sustava**

Članak 14.

(1) Površine infrastrukturnih sustava namijenjene su smještanju prometnih površina, odnosno trasa glavnih, sabirnih i ostalih ulica i pješačkih površina, luke te ostalih komunalnih i infrastrukturnih građevina i vodova (vodovod, odvodnja, elektroenergetski objekti, telekomunikacije).

(2) Infrastrukturni sustavi se grade prema posebnim propisima i pravilima struke te ovim Odredbama za provođenje uz uvažavanje standarda zaštite okoliša i prema uvjetima javnopravnih tijela.

Članak 15.

(1) U sklopu obuhvata Urbanističkog plana omogućava se rekonstrukcija postojeće luke otvorene za javni promet lokalnog značaja. Osnovni cilj rekonstrukcije luke je dopuna luke potrebnim sadržajima na kopnenom dijelu i na površini akvatorija luke a kako bi luka bila sigurna i zaštićena te opremljena potrebnim sadržajima. Unutar luke se omogućava uređenje lučkog područja namijenjenog za komunalne, nautičke, ribarske i druge vezove u skladu s posebnim propisima. Posebna sportska luke se ne planira jer za takav zahvat ne postoje tehnički ni prirodni uvjeti unutar uvale.

(2) Uz akvatorij luke otvorene za javni promet (lučko područje) na zapadno dijelu je Urbanističkim planom je obuhvaćen i morski akvatorij širine oko 70,0 m koji je planiran za rekreacijske namjene – plaža a koja ujedno treba smiriti val unutar ove uvale naselja Pisak.

(3) Prostorna cjelina luke Pisak se uređuje (rekonstruira) prema slijedećim uvjetima:

- luka Pisak treba biti smještena unutar obuhvata koji je određen na kartografskim prikazima Urbanističkog plana i između dva postojeća gata,

- na kartografskim prikazima određen je orijentacijski obuhvat kopnenog djela luke, a koji će se tehničkoj dokumentaciji potrebnoj za ishođenja akta za građenje, odrediti točno na temelju potrebnih daljnih istraživanja (vjetrovalna klima, maritimna studija i drugo),

- kapacitet luke je oko 35 vezova unutar zaštićenog akvatorija luke i uz mogućost uređenja jednog vanjskog (ljetnog) veza za veća plovila do 50 m,

- u planiranoj strukturi plovila koja se vezuju u luci predviđa se najviše vezova za plovila do 9,5 m duljine (14 vezova), zatim za plovila do 6,5 m duljine (12 vezova) te za plovila do 8,0 m duljine (8 vezova),

- planira se rekonstrukcija vanjskog lukobrana koji se i produžuje u smjeru jugozapada za oko 30,0 m i mora sadržavati propust za izmjenu morske mase, odnosno cirkulaciju mora,

- postojeći manji gat na sjevernom dijelu kopna luke se rekonstruira i proširuje rampom za istezanja plovila,

- na zapadnom dijelu je moguća gradnja novog pera za zaštitu akvatorija u formi otoka sa pristupnim mostićem i s obalom riješenom sa kamenim nabačajem (školjera),

- kopneni dio luke se može rješavati na koti 1,0 mnm a vanjske utvrdice za privez većeg plovila na koti 1,3 mnm i mora biti dostupan za interventna vozila,

- na kopnenom dijelu luke je obvezno ukloniti izgrađne zgrade, koje su smještene između kolne prometnice i mora,

- uz kolnu prometnicu potrebno je osigurat 7 PM prvenstveno za potrebe luke,

- obala luke se mora urediti na način da služi i kao dužobalna šetnica koja je na odgovarajući način odvojena od kolne prometnice,

- na kraju vanjskog lukobrana mora se postaviti lučko svjetlo,

- ukoliko se javi potreba za druge sadržaje luke (npr. lučki kapetan, sanitarni čvor i drugo) isti se moraju se riješiti u postojećim zgradama uz luku ili u zgradama u blizini luke.

Članak 16.

**2. UVJETI SMJEŠTAJA GRAĐEVINA GOSPODARSKIH DJELATNOSTI**

Članak 17.

(1) Na području naselja Pisak (mješovita i isključiva namjena), mogu se graditi i rekonstruirati:

* gospodarske proizvodne, pretežito zanatske građevine,
* ugostiteljsko turističke građevine,
* poslovne građevine (pretežito uslužne, pretežito trgovačke i komunalno servisne).

(2) Unutar mješovite namjene – pretežito stambene (M1) isključuju se djelatnosti s izvorom buke i neugodnog mirisa kao: bravarske, automehaničarske, limarske, kamenoklesarske radionice, veće stolarske radionice i sl.

(3) Građevna čestica za gradnju novih i rekonstrukciju postojećih manjih proizvodnih, pretežito zanatskih građevina unutar mješovite namjene - pretežito stambene (M1), mora zadovoljavati slijedeće uvjete:

* Veličina građevne čestice za gradnju nove građevine ne može biti manja od 800 m2;
* Koeficijent izgrađenosti građevne čestice **k**ig iznosi najviše 0,4, a najveći koeficijent iskorištenosti **k**is 1,6;
* Najveća dozvoljena visine građevine je podrum, prizemlje, dva kata - Po+P+1+Pk, odnosno 9,0 m ili u skladu sa zahtjevima tehnologije, a mjereno od najniže kote uređenog ili prirodnog terena uz građevinu do vijenca građevine,
* Prirodni terene se može izmijeniti najviše za 1,0 m;
* Najmanja udaljenost građevine od međe ne može biti manja od polovice visine građevine H/2, ali ne manja od 3,0 metra, gdje je H visina građevine mjereno od najniže kote uređenog terena uz građevinu do vijenca građevine;
* Udaljenost građevine od javno prometne površine iznosi najmanje 5,0 m;
* Najmanje 20 % površine građevne čestice treba biti uređeno kao parkovno vodopropusno zelenilo,
* Na građevnoj čestici treba osigurati tampon zelenila najmanje širine 4,0 metara prema građevnim česticama na kojima je izgrađena stambena građevina,
* Građevne čestice moraju imati osiguran kolni pristup na javno prometnu površinu,
* Parkirališne potrebe trebaju biti zadovoljene na građevnoj čestici prema uvjetima iz članka 33. ovih Odredbi.

(4) Građevne čestice za gradnju nove i rekonstrukciju postojeće poslovne građevine (pretežito uslužne, pretežito trgovačke i komunalno servisne) unutar mješovite namjene - pretežito stambene (M1), moraju zadovoljavati slijedeće uvjete:

* Veličina građevne čestice za gradnju nove građevine ne može biti manja od 400 m2, osim za komunalnu građevinu koje može biti manja u skladu sa potrebom izgradnje;
* Koeficijent izgrađenosti građevne čestice **k**ig iznosi najviše 0,4, a koeficijent iskorištenosti **k**is najviše 1,6;
* Najveća visina građevine je podrum, prizemlje, dva kata i krov - Po+P+2, odnosno najviše 9,0 m, mjereno od najniže kote uređenog ili prirodnog terena uz građevinu do vijenca građevine;
* Prirodni terene se može izmijeniti najviše za 1,0 m;
* Najmanja udaljenost građevine od međe ne može biti manja od polovice visine građevine, a izuzetno ta udaljenost može biti i manja u izgrađenom dijelu naselja, ali ne manje od 2,0 m;
* Udaljenost građevine od javno prometne površine iznosi najmanje 5,0 m;
* Najmanje 20 % površine građevne čestice treba biti uređeno kao parkovno vodopropusno zelenilo;
* Građevna čestica mora imati osiguran pristup na javnu prometnu površinu;
* Parkirališne potrebe trebaju biti zadovoljene na građevnoj čestici prema uvjetima iz članka 33. ovih Odredbi.

(5) Građevna čestica za gradnju nove ugostiteljsko turističke građevine (sukladno posebnim propisima) unutar mješovite namjene - pretežito stambene (M1), mora zadovoljavati slijedeće uvjete:

* Veličina građevne čestice za gradnju nove građevine ne može biti manja od 800 m2;
* Koeficijent izgrađenosti građevne čestice **k**ig iznosi najviše 0,3, a koeficijent iskorištenosti **k**is najviše 1,2,
* Najveća visina građevine je podrum, prizemlje, tri kata i krov - Po+P+3, odnosno najviše 13,0 m,
* Građevine se mogu graditi kao samostojeće građevine;
* Najmanja udaljenost građevine od ruba susjedne parcele ne može biti manja od polovice visine građevine, ali ne manja od 5,0 metara;
* Udaljenost građevine od javno prometne površine iznosi najmanje 5,0 m;
* Najmanje 20 % površine građevne čestice treba biti uređeno kao parkovno vodopropusno zelenilo,
* Građevna čestica mora imati osiguran pristup na javnu prometnu površinu;
* Parkirališne potrebe trebaju biti zadovoljene na građevnoj čestici u skladu s člankom 33. ovih Odredbi.

(6) U planiranoj zoni poslovne namjene (K1,K2) mogu se graditi samostojeće građevine prema slijedećim uvjetima:

* Omogućava se gradnja uljara i drugih pogona za preradu poljoprivrednih proizvoda, trgovina i skladišta, manjih proizvodnih pogona bez štetnog utjecaja na okoliš, prometnih i komunalnih građevina i instalacija te drugih pratećih sadržaja koji su kompatibilni osnovnoj namjeni poslovne zone,
* Najmanja površina građevne čestice iznosi 600 m2,
* Najveći koeficijent izgrađenosti građevne čestice (kig) iznosi 0,4 a najveći koeficijent iskorištenosti (kis) iznosi 1,6.
* Najveća visina građevine je podrum, prizemlje, dva kata i krov - Po+P+2+K, odnosno 10,0 m, mjereno od najniže kote uređenog ili prirodnog terena uz građevinu do vijenca građevine,
* Teren oko građevina, potporni zidovi, terase i sl. moraju se izvesti tako da ne narušavaju izgled naselja, da prate nagib postojećeg prirodnog terena i da se ne promijeni prirodno otjecanje vode na štetu susjednog zemljišta i susjednih objekata te sa se ne ugrozi stabilnost padine u smislu klizanja i puzanja terena.
* Najmanja udaljenost građevine od ruba susjedne parcele ne može biti manja od polovice visine građevine H/2 ali ne manja od 3,0 metra, gdje je H visina građevine mjereno od najniže kote uređenog terena uz pročelje građevine do vijenca građevine;
* Građevine se mogu smjestiti na udaljenosti od najmanje 3,0 m od ruba planiranog kolnog odvojka od državne ceste D8 (Ulica Gornji Fistonići), na koji se priključuju sve nove građevne čestice za gradnju poslovnih sadržaja,
* Najmanje 20 % površine građevne čestice treba biti uređeno kao parkovno vodopropusno zelenilo,
* Parkiranje vozila rješava se unutar građevne čestice, prema uvjetima iz članka 33. ovih Odredbi.

**3. UVJETI SMJEŠTAJA GRAĐEVINA DRUŠTVENIH DJELATNOSTI**

Članak 18.

(1) Društvene djelatnosti obuhvaćaju sadržaje koji se uređuju u sklopu građevina druge namjene ili se grade kao samostalne građevine. Društvene djelatnosti obuhvaćaju:

- predškolske i školske ustanove;

- zdravstvo i socijalnu skrb;

- kulturu i tehničku kulturu;

- sport i rekreaciju;

- vjerske građevine,

- ostale građevine javnog interesa.

(2) Unutar naselja Pisak, definirane su zone za smještaj građevina društvenih djelatnosti (D) ucrtane na kartografskom prikazu broj 1. „Korištenje, namjena površina i prometna mreža“ u mjerilu 1:1000.

(3) Građevine za društvene djelatnosti mogu se graditi unutar mješovite namjene - pretežito stambene (M1) i unutar planirane javne i društvene namjene (D) prema slijedećim uvjetima:

* Minimalna površina građevne čestice iznosi 800 m2, osim iznimno, za potrebe gradnje objekata javne namjene u sklopu kojeg je predviđena izgradnja trafostanice označena na kartografskom prikazu Urbanističkog plana. Izuzetno je moguća i manja površina građevne čestice za gradnju sadržaja javne i društvene namjene ukoliko zadovoljava propisani standard,
* Najveći koeficijent izgrađenosti kig iznosi 0,4, a najveći koeficijent iskorištenosti kis 2,0,
* Visina građevina može iznositi najmanje P+1 i najviše Po+P+4, odnosno najmanje 6,0 m i najviše 16,0 m, mjereno od najniže kote uređenog ili prirodnog terena uz građevinu do vijenca građevine, a više za vjerske građevine u skladu s obilježjima građevine (npr. zvonik),
* Prirodni terene se može izmijeniti najviše za 1,0 m,
* Udaljenost građevina od susjednih građevina ne može biti manja od polovine visine građevine H/2, ali ne manja od 3,0 metra,
* Građevna čestica mora imati pristup na javno prometnu kolnu površinu,
* Na građevnoj čestici ili zasebnoj površini, izvan javno prometne površine, potrebno je osigurati prostor za parkiranje odgovarajućeg broja vozila te uvjete za pristup i kretanje invalidnih osoba u skladu s posebnim propisima.

(4) Postojeća zgrada škole, kao jedina postojeća zgrada javne i društvene namjene u naselju Pisak, može se rekonstruirati, odnosno dograditi i nadograditi prema slijedećim uvjetima:

* najveći koeficijent izgrađenosti građevne čestice kig iznosi 0,4, a najveći koeficijent iskorištenosti kis 2,0,
* najveća visina građevine iznosi najviše Po+P+3, odnosno 13,0 m, mjereno od najniže kote uređenog terena uz građevinu do vijenca građevine,
* postojeća prizemna pomoćna građevina se može rekonstruirati i dograditi do 50 m2 bruto građevinske površine,
* na otvorenom dijelu građevne čestice može se urediti gledalište, pozornica, manje otvoreno igralište i sl.

(5) Na postojećoj zgradi na k.č. 8699/1 k.o. Rogoznica obvezno je sačuvati javno prizemlje za potrebe smještaja trgovine. Postojeći spomenik, koji se nalazi unutar zone javne i društvene namjene i uz glavnu ulicu, čuva se na način da ga okolna gradnja, bilo blizinom ili volumenom, ne ugrozi.

**3.1 Uvjeti uređenja rekreacijskih sadržaja**

Članak 18.a

(1) Rekreacijski sadržaji na područje obuhvata Urbanističkog plana kao ostale javne površine u sklopu javne i društvene namjene, obuhvaćaju površinu kupališta (R3), odnosno kupališta - uređene plaže (R3-1) i kupalište - prirodne plaže (R3-2) te pripadajući morski akvatorij..

(2) Za građenje planiranih građevina i sve druge zahvate na području iz stavka 1. ovog članak obvezna je prethodna suglasnost nadležnog tijela Grada Omiša. Svi postojeći pješački putovi, staze, stepeništa, odmorišta i drugi zahvati moraju biti javno dostupni ili uklonjeni ukoliko predstavljaju uzurpaciju pomorskog dobra ili ugrožavanje krajobraznih vrijednosti obale.

(3) Nisu dopušteni zahvati u moru, osim oblikovanja javnih uređenih plaža i zahvati luke otvorene za javni promet.

Članak 18.b

(1) Zona **kupališta - uređene plaže (R3-1)** sadrži slijedeće površine, koje su prikazane na kartografskom prikazu broj 4. „Način i uvjeti gradnje“ u mjerilu 1:1000:

* uski obalni pojas uređene plaže, između nove obalne crte i trase dužobalne šetnice;
* dužobalna šetnice i javni pristupi dužobalnoj šetnici i obali;
* površine za obvezno ozelenjavanje strme padine;
* zone rekreacije (manja igrališta, vidikovci, odmorišta);
* vodotoci (bujice i potoci).

(2) Unutar prostorne cjeline kupališta - uređene plaže omogućava se gradnja isključivo javnih pješačkih staza i stepenica, javnih sunčališta uklopljenih u prirodni teren, uređenje javnih zelenih površina te građevina i instalacija komunalne infrastrukturne mreže.

(3) Na pomorskom dobru na uskom obalnom pojasu između nove obalne crte i trase dužobalne šetnice omogućava se gradnja plažne građevine za smještaj pratećih sadržaja u funkciji kupališta kao što su javni sanitarni čvorovi, garderobe, tuševi i manji ugostiteljski sadržaji bez smještaja u skladu s posebnim propisima. Prizemne plažne građevine imaju visinu do 4,0 m i grade se na način da se u što većoj mjeri sačuva otvorena površina plaže za kupače. Najveća površina građevne (koncesijska) čestice za gradnju plažne građevine iznosi 200 m2, a tlocrtna bruto površina plažne građevne iznosi najviše 80 m2 u što mora biti uključena površina natkrivene terase. Plažna građevina može biti s ravnim ili kosim krovom, pokrov kupa kanalica, ravni crijep ili kamene ploče. Odobrenje za građenje plažne građevine može se ishoditi na temelju prethodne suglasnosti nadležnog tijela Grada Omiša.

(4) Dužobalna šetnica planirana je na ukupnom obalnom potezu i minimalne je širine 3,0 m a gdje to nije moguće zbog konfiguracije terena moguća je i manja ili veća širina ali samo kako je ucrtano na kartografskim prikazima Urbanističkog plana. Na obalnu šetnici vezani su pretežno okomiti javni pješački pristupi, koji mogu biti riješeni stepeništem, platoima, vidikovcima i slično. Nije dopušteno ograđivanje javnih pristupnih putova do obale i dužobalne šetnice.

(5) Strme padine koje se nalaze sjeverno ili južno od dužobalne šetnice obvezno se ozelenjuju visokim biljnim vrstama radi zaštite padine i očuvanja krajobraznih vrijednosti obale. Na zelenim padinama nije dopuštena gradnja putova ili drugih zahvata osim zahvata radi stabilizacije padine (kameni zidovi visine do najviše 1,5 m, uređenje pokosa, održavanje postojećeg i sadnja novog drveća.

(6) Na dijelovima blažeg nagiba terena planirane su zone rekreacije unutar sportsko rekreacijske namjene. Na tim površinama se omogućava uređenje otvorenih površina (manja otvorena javna igrališta, otvoreni prostor za djecu, uređenje javnih otvorenih vidikovaca (platoa), odmorišta i platoa za sunčanje i boravak na otvorenom, najveće površine 400 m2. Navedenu jednu otvorenu površinu od najviše 400 m2 je moguće urediti u svakoj od planiranih i međusobno udaljenih zona rekreacije a kako je prikazano na kartografskom prikazu broj 4. *Način i uvjeti gradnje* u mjerilu 1:1000. Moguća je gradnja potpornih kamenih zidova visine do 1,5 m, uređenje javnih platoa, postavljenje privremenih nadstrešnica u javnoj upotrebi površine najviše 15,0 m2. Uređenje otvorenih površina iz ovog stavka mora biti u skladu s konfiguracijom terena i uz očuvanje krajobraznih vrijednosti.

(7) Postojeći vodotoci (potoci i bujice) moraju se održavati uz regulaciju protoke vodotoka. Na uređenoj plaži mora se osigurati uljev vodotoka u more na način koji neće ugrožavati održavanje i korištenje plaže. Kod gradnje pera radi zaštite plaže, vodotok voditi kroz pero radi očuvanja šljunčane plaže. Izvor, istočno od luke Pisak treba očuvati i regulirati u skladu s posebnim propisima.

(8) Manje uređene plaže određene su na obalnom pojasu istočno i zapadno od luke otvorena za javni promet Pisak. Osim uređenja javnih plaža (oblikovanje obalne crte, prihrana plaže šljunkom i pijeskom, zelene površine i sl.) na obali nisu mogući drugi zahvati. Uređenje javnih plaža je moguće samo uz prethodnu suglasnost nadležnog tijela Grada Omiša.

(9) Akvatorij uređene plaže može se ograditi postavljanjem plutača radi zaštite kupača. Unutar morskog akvatorija plaže mogući su samo zahvati određeni ovim člankom.

Članak 18.c

 (1) Zona **kupališta – prirodne plaže (R3-2)** sadrži slijedeće površine, koje su prikazane na kartografskom prikazu broj 4. „Način i uvjeti gradnje“ u mjerilu 1:1000:

* dužobalna šetnica i javni pristupi dužobalnoj šetnici i obali
* površine za obvezno ozelenjavanje strme padine
* vodotoci (bujice i potoci)

(2) Prirodne plaže su planirane na preostalom obalnom pojasu u obuhvatu Urbanističkog plana i na njima nije moguće građenje, osim uređenja dužobalne šetnice širine 3,0 m i javnih pješačkih pristupa obali. Poprečni profil dužobalne šetnice može biti i drugačiji (veći ili manji) u skladu s konfiguracijom terena a kako je prikazano u grafičkom dijelu elaborata Urbanističkog plana. Strme padine koje se nalaze sjeverno ili južno od dužobalne šetnice obvezno se ozelenjuju visokim biljnim vrstama radi zaštite padine i očuvanja krajobraznih vrijednosti obale. Na strmim zelenim padinama nije dopuštena gradnja putova ili drugih zahvata osim uređenje pokosa, održavanje postojećeg i sadnja novog drveća. Postojeći vodotoci (potoci i bujice) moraju se održavati, uz regulaciju protoke vodotoka. Na prirodnoj plaži mora se osigurati uljev vodotoka u more na način koji neće ugrožavati krajobrazne vrijednosti obale.

(3) Unutar koridora dužobalne šetnice zabranjena je gradnja i postavljenje ogradnih zidova, drugih ograda, betonskih platoa, roštilja, nadstrešnica, ukopanih suncobrana i dr.

**4. UVJETI I NAČIN GRADNJE STAMBENIH GRAĐEVINA**

Članak 19.

(1) Stambene građevine se mogu graditi u zonama stambene namjene (S), unutar ruralnih cjelina (MR) i zonama mješovite - pretežito stambene namjene (M1), a koje su određene na kartografskom prikazu broj 1. Korištenje i namjena površina u mjerilu 1:1000.

(2) Na kartografskom prikazu broj 4.Način i uvjeti gradnje, određene su prostorne cjeline s uvjetima za izgradnju novih građevina, zamjenu i rekonstrukciju postojećih građevina, i to kako slijedi:

* Ruralne cjeline (Mr), (Pisak, Kuzmanići, Fistonići)
* Stambena namjena (S), neizgrađene prostorne cjeline
* Mješovita namjena - pretežito stambena (M1n), neizgrađene prostorne cjeline
* Mješovita namjena - pretežito stambena (M1), izgrađene prostorne cjeline.

(3) Za svaku od prostornih cjelina propisani su specifični prostorno planski pokazatelji gradnje koji se primjenjuju uz druge opće uvjete gradnje propisane ovim Odredbama za provođenje.

(4) Ukoliko se čestica zemljišta, od koje će se formirati građevna čestica, nalazi unutar više različitih prostornih cjelina primjenjuju se odredbe za prostornu cjelinu koje sadrže strože prostorno planske pokazatelje gradnje. Ukoliko je učešće zemljišta (u površini buduće građevne čestice) prostorne cjeline sa strožim prostorno planskim pokazateljima manje od 10% površine buduće građevne čestice mogu se primijeniti prostorno planski pokazatelji gradnje druge prostorne cjeline (npr. površina građevne čestice, koeficijent izgrađenosti i iskoristivosti građevne čestice, visina građevine, učešće zelene vodopropusne površine na građevnoj čestici).

**4.1. Opći uvjeti građenja stambenih građevina**

Članak 20.

(1) Na području obuhvata Urbanističkog plana predviđena je gradnja novih stambenih i stambeno poslovnih građevina te rekonstrukcija i/ili zamjena izgrađenih stambenih građevina unutar planiranih prostornih cjelina. Stambeno poslovne građevine mogu imati poslovni prostor u dijelu građevine a poslovni prostor može zauzeti najviše 50% od ukupne građevinske bruto površine građevine.

(2) Za realizaciju planiranih prostornih cjelina, sadržanih unutar obuhvata Urbanističkog plana, obvezna je istovremena ili prethodna realizacija pripadajućih objekata prometne i komunalne infrastrukture, posebno sustava odvodnje radi osiguranja propisane zaštite tla, voda i mora, a sve u skladu s ovim Odredbama za provođenje.

(3) Ukoliko do pojedinih građevnih čestica nije ucrtana prometna površina tada se, uz suglasnost tijela Grada Omiša nadležnog za poslove prostornog uređenja, a radi omogućavanja kolnog pristupa građevnoj čestici, može formirati pristup minimalne širine 4,0 m koji mora biti u javnoj upotrebi. Kolni pristup se mora vezati na neku od postojećih kolnih prometnih površina.

(4) Izuzetno, ukoliko se zbog konfiguracije terena ne može omogućiti kolni pristup građevnoj čestici obavezno je uređenje pješačkog pristupa minimalne širine 1,5 m ili korištenje prava služnosti, uz obveznu suglasnost tijela Grada Omiša nadležnog za poslove prostornog uređenja. U tom slučaju je obvezno osigurati protupožarne uvjete, pristup drugom interventnom vozili, čišćenje sabirne jame koja služi za prikupljanje otpadnih fekalnih voda, ukoliko je ovim odredbama omogućena gradnja sabirne jame te propisana oborinska odvodnja voda u cilju zaštite zemljišta.

(5) U slučaju osiguranja samo pješačkog pristupa do građevne čestice, odgovarajući broj parkirališnih mjesta mora biti osiguran na drugoj čestici zemljišta odgovarajuće površine ali ne manje od 70 m2 i na udaljenosti od najviše 200 m od građevne čestice sa glavnom građevinom. Ta čestica zemljišta na kojoj je organizirano parkiralište više se ne može prenamijeniti za gradnju stambenih i drugih građevina. Građevna čestica parkirališta iz ovog stavka ne može se otuđivati pojedinačno već zajedno s građevnom česticom za gradnju stambene građevine kojoj parkiralište služi.

(6) Građevinska dozvola ili odgovarajući akt za gradnju i/ili rekonstrukciju stambene građevine sa parkiralištem na izdvojenoj čestici zemljišta, sadrži nalog nadležnom sudu za stavljanje po službenoj dužnosti u zemljišnoj knjizi zabilježbe da građevna čestica zgrade i izdvojena čestica zemljišta parkirališta koje služi zgradi navedene u toj građevinskoj dozvoli predstavljaju gospodarsku i pravnu cjelinu te da se ne mogu otuđivati pojedinačno već samo sve zajedno, a koja se zabilježba u zemljišnoj knjizi stavlja za svaku katastarsku česticu. Tijelo koje je izdalo građevinsku dozvolu iz ovog stavka, istu po njezinoj izvršnosti dostavlja nadležnom sudu radi stavljanja zabilježbe. Građevinska dozvola iz ovog stavka koja nema sadržaj propisan ovim stavkom je ništavna.

(7) Promjena vlasništva ili osnivanje stvarnih prava na katastarskim česticama iz stavka 5. ovog članka prije stavljanja zabilježbe iz stavka 6. ovog članka ne utječe na stavljanje te zabilježbe. Pravni posao sklopljen protivno stavku 5. ovog članka je ništetan.

Članak 20.a

(1) Građevne čestice za gradnju stambenih i stambeno poslovnih građevina uz javno prometne površine određene Urbanističkim planom, moraju se formirati samo do regulacijske linije javno prometne površine, odnosno do građevne čestice prometne površine.

(2) Moguće je utvrđivanje građevne čestice za građevine ozakonjene prema posebnom propisu koje se nalaze na postojećoj ili planiranoj površini javne namjene ili na zemljištu u vlasništvu drugih javnopravnih tijela ali uz obveznu prethodnu suglasnost nadležnog tijela Grada Omiša.

(3) Omogućava se utvrđivanje građevne čestice za postojeće građevine ozakonjene prema posebnom propisu, koje imaju istaknute dijelove (balkone, konzole i dr.) iznad čestice javne namjene (javnoprometne, zelene i druge javne površine). Istaknuti dijelovi ne mogu biti više od 1,5 m u čestici javne površine a svijetla visina između javne površine i donjeg ruba istaka ne smije biti manja od 2,5 m. Utvrđivanje građevne čestice iz ovog stavka je moguće na temelju prethodnog odobrenja nadležnog tijela grada Omiša.

(4) Kolni i pješački prilaz na građevnu česticu za gradnju novih građevina, koja je smještena uz javno prometnu površinu, može zauzeti najviše 6,0 m širine fronte čestice prema javno prometnoj površini. Nije dopušteno uređenje parkirališta na građevnoj čestici na način da se za smještaj vozila ili za manipulaciju vozila unutar parkirališta koristi dio javno prometne površine. Parkiralište na građevnoj čestici ne može se ograditi lancima prema javno prometnoj površini.

Članak 20.b

(1) Stambene ili stambeno poslovne građevine se grade kao samostojeće ili dvojne građevine. Sadržaji poslovne namjene mogu zauzeti najviše 50% građevinske bruto površine zgrade. Na jednoj građevnoj čestici može se graditi samo jedna osnovna građevine i uz nju pomoćne građevine koje s osnovnom građevinom čine stambenu ili gospodarsku cjelinu, odnosno funkcionalnu cjelinu (kao što su spremište, ljetna kuhinja, garaža, bazen i sl.).

(2) Građevine koje se izgrađuju kao dvojne, moraju s građevinom uz koju su prislonjeni činiti arhitektonsku cjelinu u pogledu visine, usklađenosti vijenca, dimenzija i položaja otvora, upotrijebljenog materijala, arhitektonskih detalja na pročelju i dr. Svaka pojedinačna građevina koja se gradi kao dvojna građevina mora biti smještena na vlastitoj građevnoj čestici u skladu s ovim odredbama.

(3) Površina građevne čestice može biti manja do 20 % od propisane u slučaju da se dio propisane površine građevne čestice daje bez naknade u svrhu formiranja javne površine (javno prometne površine, zelene površine, objekti i uređaji komunalne i druge infrastrukture i drugo. To znači da se građevna čestica koja ima propisanu površinu, može umanjiti samo za dio koji se prepušta za neku javnu namjenu i to najviše do 20% propisane površine građevne čestice. U tom slučaju koeficijent izgrađenosti i koeficijent iskoristivosti građevne čestice se obračunava na površinu čestice zemljišta prije izdvajanja dijela zemljišta za formiranje javne površine a zgrada može biti udaljena najmanje 3,0 m od prometne površine na koju se priključuje građevna čestica.

(4) Minimalna širina građevne čestice određena ovim Urbanističkim planom mora biti zadovoljena na najmanje 50 % površine građevne čestice za gradnju građevine.

Članak 20.c

(1) Sve novo planirane građevine moraju se smjestiti unutar gradivog dijela prostorne cjeline, odnosno na udaljenosti od najmanje 5,0 m od vanjskog ruba ulice i druge prometne površine, ukoliko nije drugačije propisano ovim Odredbama, i najmanje 3,0 m od gornjeg ruba korita, odnosno ruba javnog vodnog dobra. Razmještaj građevina unutar gradivog dijela prostorne cjeline određuje se tehničkom dokumentacijom za ishođenje odgovarajućeg akta za građenje, sukladno propisima i ovim Odredbama i na udaljenosti od najmanje 3,0 m od susjedne međe, ukoliko nije drugačije propisano ovim Odredbama.

(2) Manja udaljenost građevine od ruba građevne čestice propisana je za ruralne prostorne cjeline.

Članak 20.d

(1) Sve građevine mogu imati podrum i krov, čak i ukoliko to nije posebno navedeno u uvjetima propisanim za svaku prostornu cjelinu, ali u okviru zadane visine građevina u metrima (V). Ukoliko građevina ima podrum ne može imati suteren, odnosno ukoliko, ima suteren ne može imati podrum.

(2) Građevine mogu imati ravan ili kosi krov, dvostrešni ili višestrešni bez nadozida. Nagib krovnih ploha je od 20o do 35o, pokrov od crijepa (kanalica, mediteran i sl.) prozori tipa abaina ili luminara. Streha krova može biti najviše 25 cm istaknuta od ruba pročelja zgrade a na zabatu najviše 20,0 cm.

(3) Na građevnoj čestici, uz osnovnu građevinu moguće je graditi pomoćne građevine (garaža, spremište, ljetna kuhinja, kamin, bazen, vrtni paviljon i sl.) u skladu s ovim Odredbama i do najviše propisanog koeficijenta izgrađenosti i koeficijenta iskorištenosti građevne čestice, što uključuje osnovnu građevinu i sve pomoćne građevine, osim potpuno ukopanog bazena površine do 100 m2. Pomoćne građevine se grade najveće visine prizemlje+krov, odnosno 3,0 m mjereno od najniže točke uređenog ili prirodnog terena do vijenca građevine. Udaljenost pomoćne građevine od ruba građevne čestice prema prometnici treba biti ista kao i za osnovnu građevinu a prema ostalim međama najmanje 1,0 m od ruba čestice. Ukoliko je ta udaljenost manja od 3,0 m tada na tome pročelju prema susjedu ne mogu biti otvori.

Članak 20.e

 (1) Potrebe za parkiranjem vozila trebaju se rješavati na površini građevne čestice na kojoj se gradi ili rekonstruira građevina ukoliko nije drugačije propisano ovim Odredbama za provođenje.

(2) Kod rekonstrukcije postojećih građevina, odnosno dogradnje ili nadogradnje postojećih građevina potrebno je osigurati broj parkirališnih/garažnih mjesta u skladu s člankom 33. ovih Odredbi za provođenje. Kod obračuna potrebnog broja parkirališnih mjesta mora se uzeti u obračun ukupna građevinska površina građevine, odnosno postojeća površina građevine i nova površina koja se dograđuje ili nadograđuje.

(3) Kod izvedbe parkirališta s „donje strane“ prometne površine na kosom terenu i samo za neizgrađene prostorne cjeline, prostor ispod parkirališta (umjesto nasipa) može se koristiti kao spremište (pomoćni prostor) visine jedne etaže.

(4) Površina pomoćnog prostora iz stavka 3. ovog članka obračunava se u koeficijent izgrađenosti (**k**ig) i koeficijent iskorištenosti građevne čestice (**k**is).

(5) Radi formiranja parkirališta na građevnoj čestici i s „gornje strane ulice“ moguće je izvesti veći zasjek terena uz uvjet da se potporni zid zasjeka rješava kaskadno, najveće visine pojedine kaskade 3,5 m i pojasa zemljišta najmanje širine 1,0 m između zidova kaskada koji se uređuje zelenilom radi očuvanja krajobraznih vrijednosti.

Članak 20.f

(1) Prirodni teren je neizgrađena površina zemljišta (građevne čestice) prije izgradnje. Moguće je izvesti veći zasjek terena uz uvjet da se potporni zid zasjeka rješava kaskadno, najveće visine pojedine kaskade 3,5 m i pojasa zemljišta najmanje širine 1,0 m između zidova kaskada koji se uređuje zelenilom radi očuvanja krajobraznih vrijednosti. Iskopi za temeljenje zgrada i gradnja temelja zgrada, pomoćnih građevina, potpornih zidova (pilota) i dr. moraju se izvesti na način da ne ugrožavaju susjedno zemljište i susjedne zgrade.

(2) Teren oko građevina, potporni zidovi, terase i sl. moraju se izvesti tako da ne narušavaju izgled naselja, da prate nagib postojećeg prirodnog terena i da se ne promijeni prirodno otjecanje vode na štetu susjednog zemljišta i susjednih objekata te sa se ne ugrozi stabilnost padine u smislu klizanja i puzanja terena.

(3) Ograde oko pojedinačnih građevnih čestica mogu se izvoditi do 1,6 m visine prema slijedećim uvjetima:

- između dviju građevnih čestica moguća je gradnja samo jedne ograde koja se gradi na međi na način da zauzima površinu jedne i druge građevne čestice, ili se gradi na površini samo jedne građevne čestice a ukoliko je ograda već izgrađena na susjednoj međi tada nije potrebno graditi novi ogradni zid na toj međi;

- ograde građevne čestice se izvode kao zidovi (kamen, kombinacija kamena i zelenila, odnosno kamena, betona i zelenila), od metalnih elementima ili kao zelene ograde (grmolike i druge biljke);

- nije dopušteno postavljanje ograda od bodljikave žice ili elemenata sa završnim šiljatim dijelovima, niti postavljanje lanaca, katanaca i drugih neprimjerenih ograda, posebno prema javno prometnoj površini;

- ograde više od 1,0 m ne mogu se izvoditi do pune visine isključivo kao kameni ili žbukani ogradni zid, već ih je potrebno izraditi u kombinaciji s metalnom ogradom ili živicom.

- ukoliko se ograda izvodi na međi građevne čestice na kojoj je izveden (ili planiran) potporni zid tada je ogradu iznad potpornog zida treba izvesti u kombinaciji metala sa živicom;

- kod gradnje, odnosno rekonstrukcije autohtonih sklopova unutar ruralnih cjelina s karakterističnim „dalmatinskim dvorom“ ogradni zidovi mogu biti do 2,0 m visine, a izvode se od kamena;

- ograda građevne čestice se može postaviti na regulacijski pravac prema prometnoj površini samo ukoliko ne ugrožava preglednost ulice i sigurnost odvijanja kolnog i pješačkog prometa.

(4) Minimalno 30% površine građevne čestice za gradnju novih zgrada mora činiti sačuvani prirodni vodopropusni teren, uređen samo zelenilom, ukoliko nije drugačije određeno ovim Odredbama za provođenje. Travna rešetka se ne smatra prirodnim vodopropusnim terenom. Postojeće i planirano zelenilo mora biti određeno (prema ovim uvjetima) u odgovarajućem aktu za građenje sukladno Zakonu.

(5) Kod rekonstrukcije postojećih zgrada unutar mješovite namjene (izgrađene prostorne cjeline), potrebno je osigurati najmanje 10% površine kao vodopropusni teren uređen kao zelene po vršine s najmanje jednim visokim stablom. Travna rešetka se ne smatra prirodnim vodopropusnim terenom.

**4.2. Gradnja novih stambenih građevina i rekonstrukcija postojećih građevina unutar ruralnih cjelina**

Članak 21.

(1) Izgrađeno područje - ruralne cjeline ambijentalne vrijednosti, obuhvaća tri prostorne cjeline naselja Pisak i to: Pisak (staro selo), Kuzmanići i Fistonići. To su ruralne cjeline i s posebnim etnološkim obilježjima. Unutar tih prostora moguće su manje intervencije dogradnje i nadogradnje na način da nova gradnja svojim dimenzijama, oblikovanjem i materijalom ne odskače od zatečene strukture naselja. Najveća dopuštena visina zgrada je podrum (ili suteren)+P+2, odnosno najviše 9,0 m mjereno od najniže kote prirodnog ili uređenog terena uz pročelje zgrade do vijenca zgrade. Najveća tlocrtna bruto površina nove zgrade, koja se može interpolirati unutar ruralne cjeline, iznositi do 100 m2 i mora biti udaljena najmanje 3,0 m od susjedne građevne čestice i može biti smještena do javno prometne površine ukoliko ne ugrožava sigurnost odvijanja kolnog ili pješačkog prometa. Nove zgrade i dograđeni ili nadograđeni dijelovi zgrada moraju se obraditi u kamenu (priklesani blokovi). U pravilu, poštovati postojeću parcelaciju zemljišta. Moguća je prenamjena stambenih i gospodarskih zgrada u namjene primjerene prostornoj cjelini (obrt, ugostiteljstvo i turizam i sl.) te uređenje otvorenog prostora naselja u skladu s tradicijskim uređenjem otvorenih površina (kamenih zidovi, očuvanje postojećih dvorišta i trgova i dr.). Potrebno je očuvati zelene površine i barem jedno visoko stablo na tim površinama. Potrebno je očuvati odnos izgrađenog i neizgrađenog dijela naselja.

(2) Omogućava se rekonstrukcija (dogradnja ili nadogradnja) postojećih zgrada do dopuštene visine iz stavka 1. ovog članka.

(3) Uz ruralne cjeline ambijentalne vrijednosti, posebno one cjeline u kojima su planirane pretežito pješačke ulice, omogućava se uređenje parkirališta u javnoj upotrebi na prilazu cjelini ili na pogodnom prostoru unutar ruralne cjeline.

Pisak (staro selo)

(4) Pisak (staro selo) je određen u Prostornom planu uređenja grada Omiša kao eko (etno) zaseok s tradicijskom građevnom strukturom. Štiti se odredbama Prostornog plana. Ne planira se gradnja novih građevina a rekonstrukcija postojećih građevina je moguća prema uvjetima iz stavka 1. ovog članka. Potrebno je očuvati sve pješačke ulice, stepeništa i trgove koji čine cjelinu starog sela. Unutar starog sela Pisak nije dakle dopuštena nova gradnja, već samo obnova izvornog oblika zgrada i strukture naselja te prenamjena stambenih i gospodarskih zgrada u namjene primjerene prostornoj cjelini (obrt, ugostiteljstvo i turizam i sl.). Potrebno je očuvati crkvu sv. Marka s okolnim otvorenim prostorom.

Kuzmanići

(5) Ruralna cjelina Kuzmanići je izdužena oblika uz ulicu Kuzmanići. U prostornoj cjelini su izgrađeni sklopovi i pojedinačni objekti. Potrebno je očuvati strukturu starog naselja i prometne površine ove cjeline. Nova gradnja i rekonstrukcija postojećih građevina je moguća u skladu s uvjetima iz stavka 1. ovog članka. Omogućava se prenamjena stambenih i gospodarskih zgrada u namjene primjerene prostornoj cjelini (obrt, ugostiteljstvo i turizam i sl.). Ruralna cjelina nije u cijelosti napuštena, pa se može očekivati revitalizacija života i daljnji razvitak toga dijela naselja.

Fistonići

(6) Ruralna cjelina Fistonići je podijeljena trasom državne ceste D8 na dva odvojena dijela što otežava funkcioniranje cjeline, posebno dijela naselja sjeverno od trase državne ceste. Nova gradnja i rekonstrukcija postojećih građevina je moguća u skladu s uvjetima iz stavka 1. ovog članka. Omogućava se prenamjena stambenih i gospodarskih zgrada u namjene primjerene prostornoj cjelini (obrt, ugostiteljstvo i turizam i sl.). Ruralna cjelina nije u cijelosti napuštena, pa se može očekivati revitalizacija života i daljnji razvitak, posebno dijela južno od trase državne ceste.

(7) Južno od ruralne cjeline Fistonići napuštena je manja ruralna cjelina koja se može obnoviti rekonstrukcijom i obnovom ruševina te gradnjom novih građevina u skladu s odredbama stavka 1. ovog članka.

(8) Obuhvat ruralnih cjelina ambijentalne vrijednosti određen je na kartografskim prikazima Urbanističkog plana (kartografski prikaz broj 1. „Korištenje, namjena i prometna mreža“ i broj 4. „Način i uvjeti gradnje“ u mjerilu 1:1000).

**4.3. Gradnja, zamjena i rekonstrukcija stambenih građevina unutar stambene namjene (S) i mješovite - pretežito stambene namjene (M1n), neizgrađene prostorne cjeline**

Članak 22.

(1) Na neizgrađenim prostornim cjelinama stambene namjene (S) i mješovite - pretežito stambene namjene (M1n) dopuštena je gradnja samostojećih stambenih i stambeno poslovnih građevina prema slijedećim uvjetima:

* stambene i stambeno poslovne građevine se grade kao slobodnostojeće građevine;
* minimalna površina građevne čestice iznosi 600 m2, a najveća površina građevne čestice se ne određuje;
* minimalna širina građevne čestice iznosi 16 m;
* najveći koeficijent izgrađenosti građevne čestice (**k**ig) iznosi 0,3, a najveći koeficijent iskorištenosti građevne čestice (**k**is) iznosi 0,9;
* najveća bruto tlocrtna površina građevine 180 m2;
* udaljenost građevine od međe iznosi najmanje 3,0 m, a udaljenost od javnoprometne površine iznosi 5,0 m;
* maksimalna visina građevine iznosi P+2, odnosno najviše 10,0 m, uz uvjet da se poštuju posebni propisi. Visina zgrade se mjeri od najniže kote prirodnog ili uređenog terena uz pročelje zgrade do vijenca zgrade. Prirodni teren, uz glavno pročelje zgrade prema prometnici sa koje se osigurava pristup građevnoj čestici, je moguće izmijeniti za najviše 2,0 m;
* sve građevine mogu imati podrum, gdje se ulaz u podrum ne računa kao najniža kota konačno uređenog terena uz građevinu. Podrum može biti i veći od površine nadzemnog dijela građevine i može zauzeti najviše 50% površine građevne čestice. Prilazna rampa za izvođenje kolnog prilaza (garaži) može biti najviše širine 4,0 m. Građevine mogu imati više potpuno ukopanih podrumskih etaža, koje se ne mogu namijeniti za stanovanje ili duži boravak ljudi;
* nove zgrade se oblikuju u skladu s krajobraznim vrijednostima s ravnim ili kosim krovom i sljemenom paralelnim sa slojnicama terena. Ukoliko je tlocrtna (bruto) površina zgrade veća od 100 m2, zgradu treba oblikovati u više volumena. Pročelje se može obraditi u kamenu ili ožbukati u bijeloj boji, svijetlosivim ili svijetlo smeđim tonovima;
* na građevnoj čestici je potrebno osigurati broj parkirališnih mjesta prema minimalno potrebnom broju parkirališnih mjesta određenih u članku 33. ovih Odredbi. U slučaju da na građevnoj čestici nema uvjeta za smještaj vozila, moguće je taj smještaj riješiti na čestici zemljišta najmanje površine 70 m2 koja je udaljena najviše 200 m od građevne čestice, a prema uvjetima iz članka 20. stavka 5., 6. i 7. ovih Odredbi. Čestica zemljišta na kojoj se rješava parkiranje vozila ne može mijenjati namjenu;
* minimalno 30% površine građevne čestice mora biti sačuvano kao prirodni vodopropusni teren koji je ozelenjen niskim i visokim zelenilom. Na tim površinama mora biti barem jedno visoko stablo. Travna rešetka se ne računa kao prirodni vodopropusni teren;
* površinska odvodnja mora biti riješena sa prihvatljivim načinom dispozicije tih voda a u skladu sa zahtjevima javnopravnih tijela;
* fekalna odvodnja mora biti riješena sa upuštanjem otpadnih voda u sustav javne odvodnje naselja Pisak ili drugi prikladan način do izgradnje javnog sustava odvodnje a u skladu sa zahtjevima javnopravnih tijela;
* građevna čestica mora imati pristup na javno prometnu površinu minimalne širine 3,0 m.

(2) Zamjena ili rekonstrukcija postojećih građevina unutar stambene namjene (S) i mješovite - pretežito stambene namjene (M1n) moguća je na građevnoj čestici postojeće površine ukoliko je moguće osigurati potreban broj parkirališnih mjesta za ukupnu površinu građevine u skladu s člankom 33. ovih Odredbi za provođenje. U slučaju da na građevnoj čestici nema uvjeta za smještaj vozila, moguće je taj smještaj riješiti na čestici zemljišta najmanje površine 70 m2 koja je udaljena najviše 200 m od građevne čestice, a prema uvjetima iz članka 20. stavka 5., 6. i 7. Odredbi za provođenje. Čestica zemljišta na kojoj se rješava parkiranje vozila ne može mijenjati namjenu.

(3) Zamjena ili rekonstrukcija postojećih građevina je moguća do najveće visine propisane u stavku 1. ovog članka i uz poštivanje najvećeg koeficijenta iskorištenosti i koeficijenta izgrađenosti propisanih u stavku 1. ovog članka.

Članak 23.

**4.4 Gradnja, zamjena i rekonstrukcija stambenih građevina unutar mješovite - pretežito stambene namjene (M1), izgrađene prostorne cjeline**

Članak 24.

(1) Na izgrađenim prostornim cjelinama mješovite namjene (M1) dopuštena je gradnja stambenih i stambeno poslovnih građevina prema slijedećim uvjetima:

* stambene i stambeno poslovne građevine se grade kao slobodnostojeće i dvojne građevine;
* minimalna površina građevne čestice za gradnju samostojeće građevine iznosi 450 m2, a za dvojne građevine 350 m2, najveća površina građevne čestice se ne određuje;
* minimalna širina građevne čestice iznosi 13 m;
* najveći koeficijent izgrađenosti (**k**ig) građevne čestice za gradnju samostojeće građevine iznosi 0,4, a za dvojne građevine 0,5;
* najveći koeficijent iskorištenosti (**k**is) građevne čestice za gradnju samostojeće građevine iznosi 0,9, a za dvojne građevine 1,0;
* najveća bruto tlocrtna površina građevine 180 m2;
* udaljenost građevine od međe iznosi najmanje 3,0 m;
* maksimalna visina građevine iznosi P+3, odnosno najviše 13,0 m, uz uvjet da se poštuju posebni propisi. Visina zgrade se mjeri od najniže kote prirodnog ili uređenog terena uz pročelje zgrade do vijenca zgrade. Prirodni teren, uz glavno pročelje zgrade prema prometnici sa koje se osigurava pristup građevnoj čestici, je moguće izmijeniti za najviše 1,0 m;
* sve građevine mogu imati podrum, gdje se ulaz u podrum ne računa kao najniža kota konačno uređenog terena uz građevinu. Podrum može biti i veći od površine nadzemnog dijela građevine i može zauzeti najviše 50% površine građevne čestice. Prilazna rampa za izvođenje kolnog prilaza (garaži) može biti najviše širine 4,0 m. Građevine mogu imati više podrumskih etaža, koje se ne mogu namijeniti za stanovanje i duži boravak ljudi;
* nove zgrade se oblikuju u skladu s krajobraznim vrijednostima s ravnim ili kosim krovom i sljemenom paralelnim sa slojnicama terena. Pročelje se može obraditi u kamenu ili ožbukati u bijeloj boji, svijetlosivim ili svijetlo smeđim tonovima;
* prizemna pomoćna građevina (garaža, spremište ljetna kuhinja, otvoreni bazeni, kamin i sl.), visine do 3,0 m, može biti udaljena od ruba građevne čestice 1,0 m. Površina pomoćne građevine obračunava se u zadani maksimalni koeficijent izgrađenosti i koeficijent iskoristivosti građevne čestice u skladu s posebnim propisima, osim potpuno ukopanog bazena površine do 100 m2;
* na građevnoj čestici je potrebno osigurati broj parkirališnih mjesta prema minimalno potrebnom broju parkirališnih mjesta određenih u članku 33. ovih Odredbi. U slučaju da na građevnoj čestici nema uvjeta za smještaj vozila, moguće je taj smještaj riješiti na čestici zemljišta najmanje površine 70 m2 koja je udaljena najviše 200 m od građevne čestice, a prema uvjetima iz članka 20. stavka 5., 6. i 7. ovih Odredbi. Čestica zemljišta na kojoj se rješava parkiranje vozila ne može mijenjati namjenu;
* minimalno 20% površine građevne čestice mora biti sačuvano kao prirodni vodopropusni teren koji je ozelenjen niskim i visokim zelenilom. Na tim površinama treba biti barem jedno visoko stablo. Travna rešetka se ne računa kao prirodni vodopropusni teren;
* površinska odvodnja mora biti riješena sa prihvatljivim načinom dispozicije tih voda a u skladu sa zahtjevima javnopravnih tijela;
* fekalna odvodnja mora biti riješena sa upuštanjem otpadnih voda u sustav javne odvodnje naselja Pisak ili drugi prikladan način do izgradnje javnog sustava odvodnje a u skladu sa zahtjevima javnopravnih tijela;
* građevna čestica mora imati pristup na prometnu površinu minimalne širine 3,0 m.

(2) Zamjena ili rekonstrukcija postojećih građevina unutar mješovite - pretežno stambene namjene (M1) moguća je na građevnoj čestici postojeće površine ukoliko je moguće osigurati potreban broj parkirališnih mjesta za ukupnu površinu građevine u skladu s člankom 33. ovih Odredbi za provođenje. U slučaju da na građevnoj čestici nema uvjeta za smještaj vozila, moguće je taj smještaj riješiti na čestici zemljišta najmanje površine 70 m2 koja je udaljena najviše 200 m od građevne čestice, a prema uvjetima iz članka 20. stavka 5., 6. i 7. Odredbi za provođenje. Čestica zemljišta na kojoj se rješava parkiranje vozila ne može mijenjati namjenu.

(3) Zamjena ili nadogradnja postojećih građevina je moguća do najveće visine propisane u stavku 1. ovog članka i uz poštivanje najvećeg koeficijenta iskorištenosti i koeficijenta izgrađenosti propisanih u stavku 1. ovog članka.

**5. UVJETI UREĐENJA ODNOSNO GRADNJE, REKONSTRUKCIJE I OPREMANJA PROMETNE, TELEKOMUNIKACIJSKE I KOMUNALNE MREŽE S PRIPADAJUĆIM OBJEKTIMA I POVRŠINAMA**

Članak 24a.

(1) Urbanističkim planom su određeni infrastrukturni objekti i uređaji koji su prikazani u grafičkom dijelu elaborata Urbanističkog plana.

(2) Manja izmjena trasa i niveleta ulica, vodova i objekata infrastrukture je moguća u daljnjoj razradi radi prilagođavanja stvarnom stanju i detaljnijem mjerilu i neće se smatrati izmjenom Urbanističkog plana. Omogućava se gradnja i drugih ulica i pješačkih površina kojima se osigurava pristup do građevnih čestica, a koji nisu ucrtani u grafičkom dijelu elaborata Urbanističkog plana.

Članak 25.

Članak 26.

Članak 27.

**5.1. Uvjeti gradnje prometne mreže**

Članak 28.

(1) Prometna mreža unutar područja obuhvata ovog plana sastoji se od prometnica nadmjesnog značenja (državna cesta D8, označena kao os 1 i lokalna cesta LC67136, označena kao os 2 i novoplanirana ulica u smjeru Marušića, označena kao os 3) te prometnica koje predstavljaju uličnu mrežu (označene kao osi 4 do 8). Konfiguracija terena (strma padina) i postojeća izgrađenost predstavljaju ograničenja tako da nije moguće postići kvalitetnija prometna rješenja. Uz postojeću uličnu mrežu Urbanističkim planom se predviđa izgradnja novih ulica i pješačkih površina. Planirana ulična mreža se sastoji od prometnica označenih kao os 1 do os 8

(2) Urbanističkim planom su definirane javnoprometne površine. Zahvate na javnoprometnim površinama potrebno je vršiti na način da svaki zahvat predstavlja funkcionalnu prometnu cjelinu pri sukcesivnoj realizaciji prometne mreže. Zone raskrižja priključuju se parceli prometnice višeg ranga. Na postojećoj uličnoj mreži, zbog prostornih ograničenja i postojeće izgrađenosti nisu mogući veći zahvati. Na kartografskom prikazu broj 1. Korištenje, namjena površina i prometna mreža označeni su karakteristični poprečni presjeci na kojima su date dimenzije i detalji poprečnog profila.

(3) Unutar građevinskih čestica kolni pristupi građevinama moraju biti izvedeni prema važećem Pravilniku o uvjetima za vatrogasne pristupe te sve prometne površine prema važećem Pravilniku o osiguranju pristupačnosti građevina, osobama s invaliditetom i smanjene pokretljivosti.

Članak 28a.

(1) Prometna i ulična mreža planiranog područja naselja Pisak vezana je na državnu cestu D8 (Ulica Gornji Fistonići) i Ulicu Put Porta (lokalna cesta LC67136) koje su glavne ulice kojima se pristupa području i omogućava kolni pristup do luke naselja Pisak. Osim jednog postojećeg kolnog pristupa s državne ceste D8 omogućava se još jedan kolni pristup i to na zapadnom dijelu gdje će biti moguće izvesti priključak na uličnu mrežu naselja Marušići, spojem na Put Pelegrina, odnosno na državnu cestu D8.

(2) Sa glavnih ulica osigurani su kolni i pješački pristupi planiranim sadržajima u obuhvatu Urbanističkog plana. Uličnu mrežu, osim državne ceste D8, na planiranom području naselja Pisak čine:

* **glavne ulice**:
* Ulica Gornji Fistonići (dionica državne ceste D8)
* Put Porta (lokalna cesta LC67136)
* Novoplanirana glavna ulica od križanja s ulicom Put Porta do zapadne granice obuhvata Urbanističkog plana (mogući produžetak do Puta Pelegrina u Marušićima i državne ceste D8)
* **ostale ulice**:
* ostale kolne ulice položene su dijelom po postojećim trasama a dijelom su novoplanirane (ucrtane na kartografskim prikazima Urbanističkog plana)
* **pješačke površine i ulice** (ucrtane na kartografskim prikazima Urbanističkog plana)

(3) Ulična mreža je dijelom izgrađena ali je potreba rekonstrukcija gotovo svih postojećih ulica i dogradnja mreže novim trasama ulica. Radi složene konfiguracije terena i relativno male količine očekivanog prometa, ne planiraju se veće širine kolnika ulica. Omogućava se odvijanje jednosmjernog prometa i proširenje kolnika radi mimoilaženja vozila. Tehničkom dokumentacijom za ishođenja akta za građenje moguće je odrediti uži ili širi koridor ulice, odnosno poprečni profil ulice u skladu s tehničkim mogućnostima i potrebi odvijanja očekivanog prometa.

(4) Radi gradnje ulica na strmoj padini moguće je formiranje veće građevne čestice ulica radi šireg proprečnog profila od ucrtanih profila ulica u kartografskim prikazima Urbanističkog plana i radi eventualne gradnje geotehničkih građevina (potporni zidovi, sidrene konstrukcije, piloti i sl.). Izmjena poprečnog profila ceste ne smatra se izmjenom Urbanističkog plana.

(5) U trupu ulice je obvezno osigurati međusobno usklađeno vođenja komunalne i druge planirane infrastrukture (voda, odvodnja, TK kanalizacija i energetski kabel). Prilikom rekonstrukcije postojećih ulica i gradnje novih dionica ulica potrebno je posebnu pažnju posvetiti odvodnji i drenaži u cilju stabilizacije zemljišta. Odvodnju provoditi površinskom odvodnjom pomoću jaraka i kanala koji se ulijevaju u potoke i bujice.

(6) Dionica kolnih ili pješačkih ulica koje prelaze ili su položene preko javnog vodnog dobra ili vodnog dobra trebaju osigurati očekivanu protočnost vodotoka sukladno uvjetima nadležnog javnopravnog tijela. Na grafičkim prikazima Urbanističkog plana naznačeni su dijelovi ulica i pješačkih površina koji prelaze iznad vodotoka (bujice, potoka).

Članak 29.

(1) Koridori ulica određeni su slijedećim elementima presjeka:

* Kolnik – površina za kretanje motornih vozila
* Ulica u naselju - kolno-pješačka površina za kretanje motornih vozila i pješaka
* Pješačka površina/nogostup/ - površina za kretanje nemotoriziranog prometa

(2) Širine ulica u skladu s kartografskim prikazima iznose:

OS 1: Državna ceste D8, ukupna širina: 10,10 metara,

- Kolnik širine 7,10 m

- Novoplanirani nogostup širine ≥1,50 m

- Tip prometa: dvosmjerni promet

OS 2: Ukupna širina: 8,50 metara,

- Kolnik širine od 4,0 - 5,50 m

- Obostrani nogostup širine 1,50 m

- Tip prometa: dvosmjerni promet

OS 3: Ukupna širina: 9,00 metara,

- Kolnik širine 6,00 m

- Obostrani nogostup širine 1,50

- Tip prometa: dvosmjerni promet

OS 4: Ukupna širina: 4,0 metra,

- Kolnik širine 4,0 m

- Tip prometa: dvosmjerni promet

OSI 5, 6 i 7: Ukupna širina: 7,0 metara,

- Kolnik širine od 4,0 - 5,50 m

- Jednostrani nogostup širine 1,50

- Tip prometa: dvosmjerni promet

OS 8: Ukupna širina: 4,0 metra,

- Kolnik širine 4,00 m

- Tip prometa: dvosmjerni promet

(3) Ukoliko radi složenih terenskih prilika nije moguće osigurati širinu kolnika i pješački nogostup iz prethodnog stavka, može se izvršiti korekcija poprečnog profila ulice u skladu sa stvarnim mogućnostima a što se ne smatra izmjenom Urbanističkog plana ali uz obveznu prethodnu suglasnost nadležnog tijela Grada Omiša.

Članak 30.

(1) Postojeće puteve, ulice u izgrađenom dijelu naselja koji ne zadovoljavaju protupožarne uvjete, potrebno je iskoristiti kao pješačke i kolno-pješačke komunikacije unutar raspoloživih gabarita za smještaj istih.

(2) Os 8 ima približnu širinu kolnika od 4,0 m i projektirana je kao slijepa ulica, a što je prvenstveno uvjetovano terenskim karakteristikama tj. većim uzdužnim nagibom.

(4) Planirane osi 4, 5, 6 i 7 su slijepe i na završetku oba kraka planom je predviđena izvedba okretišta.

(6) Idejnim projektima za pojedine dionice ulica i pješačkih površina potrebno je definirati rješenja prihvatljiva za korištenje osobama smanjenje pokretljivosti što uključuje obvezatnu izvedbu rampa za invalidska ili dječja kolica uza sve pješačke prijelaze.

(7) Na svim pješačkim površinama potrebno je osigurati javnu rasvjetu i riješiti površinsku odvodnju oborinskih voda.

Članak 31.

(1) Osi koridora ulica prikazane su na kartografskom prikazu broj 1. „Korištenje, namjena površina i prometna mreža“ u mjerilu 1:1000. Točne osi prometnica biti će određene idejnim projektom prometnica čija izrada mora prethoditi početku izgradnje na neizgrađenim dijelovima zemljišta.

(2) Do realizacije prometnica predviđenih Urbanističkim planom, unutar izgrađenog dijela naselja, moguće je izdavanje akata za gradnju, odnosno formiranje građevnih čestica, ukoliko su iste uređene (imaju ostvaren – izveden pristup parceli u skladu sa Zakonom o prostornom uređenju), ali uz zaštitu i očuvanje koridora prometnica predviđenih Urbanističkim planom.

Članak 32.

**Površine za javni prijevoz**

Prometovanje vozila javnog prijevoza je na državnoj cesti D8. Postojeće autobusno stajalište je neposredno van obuhvata plana, u smjeru istoka.

Članak 33.

**Promet u mirovanju**

(1) Promet u mirovanju rješava se unutar svake pojedine građevne čestice ili na javnom (zajedničkom) parkiralištu ili garaži u skladu s namjenom zone i tipom građevine

(2) Potreban broj parkirališnih mjesta određen je normativom prema namjeni površine – vrsti djelatnosti i tipu objekta, a dat je slijedećom tablicom:

|  |  |  |
| --- | --- | --- |
| Namjena | Tip građevine | Minimalni broj parkirališnih ili garažnih mjesta (PM) na površinu građevine |
| Stanovanje,  | Stambene građevine, turistički apartmani | 2 PM/100 m2, a ne manje od broja stambenih ili smještajnih jedinica |
| Trgovina i skladišta | Supermarket  | 1 PM na 100 m2 prodajne površine |
| Ostale trgovine | 2 PM na 100 m2 prodajne površine |
| Skladišta | 0,5 PM na 100 m2 |
| Zanatstvo | Zanatski objekti | 1 PM/150 m2 |
| Poslovna i javna namjena | Banke, agencije, poslovnice | 2 PM na 100 m2 |
|  | Uredi i kancelarije | 2 PM na 100 m2 |
| Ugostiteljstvo i turizam | Restoran, kavana | 2 PM/100 m2 |
| Caffe bar, slastičarnica i sl. | 5 PM/100 m2 |
| Javna i društvena namjena | drugi javni sadržaji | 2 PM na 100 m2  |
| Šport i rekreacija |  | U skladu s posebnim propisima |

(3) Potreban broj parkirališnih ili garažnih mjesta iz gornje tablice određen je u odnosu na ukupnu korisnu površinu zgrade (neto podna površina). U ukupnu korisnu površinu zgrade za izračun PM ne uračunavaju se pomoćne građevine, garaže i podrum čija funkcija ne uključuje duži boravak ljudi.

(4) Pored zahtjeva o potrebnom broju parkirališnih mjesta potrebno je ispuniti i zahtjev o minimalnoj površini parkirališta koja iznosi 21 m2 po jednom PM.

(5) Potrebna parkirališna mjesta je moguće osigurati i na površinama izvan građevne čestice u skladu s člankom 20. stavak 5., 6. i 7. ovih Odredbi za provođenje.

(6) Ukoliko nije moguće osigurati kolni pristup do građevne čestice unutar ruralnih cjelina (Pisak – staro selo, Kuzmanći i Fistonići) omogućava se osiguranje potrebnog broja parkirališnih mjesta iz stavka 2. ovoga članka, na parkiralištima u javnoj upotrebi koja se mogu organizirati na prilazima ruralnih cjelina.

**5.1.1. Javna parkirališta i garaže**

Članak 34.

Na području obuhvata Urbanističkog plana, na kartografskim prikazima nisu ucrtane površine za javna parkirališta. Prema uvjetima na terenu omogućava se gradnja parkirališta i/ili garaža u javnoj upotrebi uz planirane ulice (obvezno izvan kolnika ulice) i u zonama stambene (S) ili mješovite namjene (M1) te na površina namijenjenim za rekreaciju. U sklopu planirane zone javne i društvene namjene planirana je gradnja javne garaže radi rješavanja problema prometa u mirovanju. Na javnim parkiralištima treba osigurati najmanje 5% parkirališnih mjesta za vozila osoba s poteškoćama u kretanju, a najmanje jedno PM za vozila osoba s poteškoćama u kretanju na parkiralištima s manje od 10 mjesta.

**5.1.2. Trgovi i druge veće pješačke površine**

Članak 35.

(1) Planirana je mreža pješačkih putova, pretežno u smjeru sjever-jug i pretežno po trasi postojećih poljskih putova. Organizirani su na način da omoguće slobodno kretanje unutar područja naselja Pisak. Uređuju se s različitim obradama (zelenilo, klupe, podzidi, ograde, platoi, vidikovci i sl.). U sklopu pješačkih površina omogućava se vođenje instalacija komunalne infrastrukture (kolektor i građevine sustava odvodnje otpadnih voda, elektroenergetski kabeli, vodovod, TK instalacije dr.).

(2) Omogućava se proširenje poprečnog profila pješačkih ulica koje mogu imati funkciju pješačko kolnih ulica u skladu s terenskim prilikama.

(3) Uz obalu unutar sportsko rekreacijske zone planirana je trasa dužobalne šetnice, širine 3,0 m, ili drugačije u skladu s širinom određenom na kartografskim prikazima Urbanističkog plana.

(4) Podzide obložiti kamenom te funkcionalno i estetski uklopiti u planiranu situaciju.

**5.1.3. Pomorski promet**

 Članak 36.

(1) Omogućava se rekonstrukcija postojeće luke otvorene za javni promet lokalnog značaja, te uređenje lučkog područja namijenjenog za privez komunalnih plovila domicilnog stanovništva i tranzit nautičara.

(2) Radovi na uređenju morske luke otvorene za javni promet obuhvaćaju rekonstrukciju i produženje postojećeg gata luke za privez plovila s unutar­nje i vanjske strane, i to kao pješačke površine preko koje je moguć pri­stup interventnim vozilima. Produženje gata mora biti rije­šeno na način da smiruje val, a na kraju istoga je obvezno postaviti lučko svjetlo.

(3) U ostalom dijelu luke koja se koristi za vez domicilnog stanovništva i tranzit nautičara, planirano je uređenje do max. 35 vezova i istezališta za brodove. Obalni zid također mora biti riješen na način da smiruje val, a obala treba biti uređena kao javna šet­nica.

Članak 37.

Članak 38.

(1) Konstrukcija obalnog zida luke Pisak ali i prostor čitavog akvatorija luke moraju biti izvedeni na način da omogući sigurno vezivanje plovila.

(2) Vezivanje plovila omogućeno je unutar akvatorija i duž lukobrana. Sa vanjske strane lukobrana mogu se osigurati vezovi za plovila koja se vežu paralelno uz obalu. Kota vrha lukobrana iznosi +1,30 m a kota obale uz šetnicu +1,20 m. Navedeni parametri omogućavaju da na planiranoj poziciji mogu pristati turistički brodovi duljine do 30 m čiji su gazovi do 4,0 m. Omogućava se izmjena parametara iz ovog stavka iz razloga na koje može uputiti izrada elaborata vjetrovalne klime prije izrade tehničke dokumentacije za ishođenje odgovarajućeg akta za građenje.

(3) Lukobran će biti opremljeni potrebnim instalacijama za predviđene sadržaje tj. strujom i vodom kao i planiranom pomorskom signalizacijom i javnom rasvjetom. Na planiranoj površini planira se postava priključnih ormarića za potrebe opskrbe turističkih plovila vodom i strujom te ostalim potrebnim infrastrukturnim sadržajima kao što su telefonija i kabelska TV.

Članak 39.

Članak 40.

**5.2. Uvjeti gradnje telekomunikacijske mreže**

Članak 41.

(1) Sve mjesne i međumjesne elektroničke komunikacijske veze (mrežni kabeli, svjetlovodni i koaksijalni kabeli) u pravilu se trebaju polagati u koridorima postojećih odnosno planiranih prometnica.

(2) Građevine područnih centrala i ostali elektronički komunikacijski uređaji planiraju se kao samostalne građevine na vlastitim građevnim česticama ili unutar drugih građevina kao samostalne funkcionalne cjeline.

(3) Svaka postojeća i planirana građevina treba imati osiguran priključak na elektroničku komunikacijsku mrežu.

(4) Pokretnim elektroničkim komunikacijama potrebno je postići dobru pokrivenost područja, tj. sustavom baznih stanica koje se postavljaju izvan zona zaštite spomenika kulture i izvan vrijednih poljoprivrednih područja.

(5) Objekti i uređaji elektroničkih komunikacija moraju biti građeni u skladu sa ekološkim kriterijima i mjerama zaštite, te moraju biti izgrađeni u skladu s posebnim propisima.

(6) Koncesionari koji pružaju elektroničkih komunikacijskih usluga moraju se koristiti jedinstvenim (zajedničkim) podzemnim i nadzemnim objektima za postavku mreža i uređaja.

(7) Za razvoj pokretnih elektroničkih komunikacija planirati gradnju građevina infrastrukture pokretnih komunikacijskih mreža svih sustava sadašnjih i slijedećih generacija tj. njihovih tehnologija. To su osnovne postaje s pripadajućim antenskim uređajima, potrebnim kabelskim vodovima i ostalom opremom. Osnovne postaje pokretnih komunikacija mogu biti postavljene na antenske stupove na planiranim građevinama ili kao samostojeći. Potrebna visina samostojećih antenskih stupova proizlazi iz tehničkog rješenja, a maksimalno iznosi 70 m.

Članak 42.

(1) Za spajanje objekata na postojeću elektroničku komunikacijsku mrežu treba izvršiti slijedeće:

* potrebno je osigurati koridore za trasu kabelske kanalizacije elektroničke komunikacijske infrastrukture.
* planirani priključak izvesti u najbližem postojećem kabelskom zdencu što bliže komunikacijskom čvorištu.
* koridore kabelske kanalizacije elektroničke komunikacijske infrastrukture planirati unutar koridora kolnih i kolno-pješačkih prometnica.
* potrebno je voditi računa o postojećim trasama.
* pri planiranju odabrati trasu udaljeno u odnosu na elektroenergetske kabele.
* koristiti tipske montažne kabelske zdence prema zahtjevima vlasnika elektroničke komunikacijske infrastrukture, s originalnim poklopcima za dozvoljene pritiske prema mjestu ugradnje.
* osim gore navedenih uvjeta svaka izgradnja elektroničke komunikacijske infrastrukture mora biti usklađena sa odredbama iz pozitivnih zakona i propisa:
* pri paralelnom vođenju podzemnog elektroničkog komunikacijskog kabela (EKK) s ostalim infrastrukturnim instalacijama poštivati slijedeće minimalne udaljenosti:

 EKK – energetski kabel do 10kV 0,5 m

 EKK – energetski kabel od 10kV do 35kV 1,0 m

 EKK – energetski kabel napona većeg od 35kV 2,0 m

 EKK – telefonski kabel ∅ 0,5 m

 EKK – vodovodna cijev promjera do 200mm 1,0 m

 EKK – vodovodna cijev promjera preko 200mm 2,0 m

 EKK – cijev kanalizacijskih voda 1,0 m

(2) Križanje - pri križanju EKK s ostalim infrastrukturnim instalacijama poštivati slijedeće minimalne okomite udaljenosti:

 EKK – energetski kabel od 1kV do 35kV 0,5 m

 EKK – podzemni elektronički kom. kabel 0,5 m

 EKK – vodovodna cijev 0,5 m

 EKK – kućni vodovodni priključak 0,3m

Članak 43.

(1) Minimalna dubina rova kabelske kanalizacije u javnim površinama namijenjenim prometu pješaka (nogostup, pločnik u izgrađenim područjima) je 0,6m ili dublja – odnosno tolika da između cijevi i površine bude minimalno 50 cm nadsloja.

Dubina rova kabelske kanalizacije na privatnim posjedima, neizgrađenim područjima, te u kolnicima, na raskrižjima i drugim površinama namijenjenim prometu vozila je 0,8m ili dublja, odnosno tolika da između cijevi i površine bude minimalno 70 cm nadsloja.

Cijevi se u kabelskim rovovima polažu na pješčanu posteljicu debljine 5cm, za koju se povećava dubina rova da bi se zadovoljile propisane debljine nadsloja (70/50/35cm). Ako se na pojedinim mjestima ne može postići minimalni propisani nadsloj, zaštita cijevi izvodi se slojem betona debljine 10cm. Za rovove dubine do 60cm minimalna širina rova je 30cm, a za dublje, širina rova je 40cm. Minimalne dubine rovova i širine rovova definirane su Pravilnikom o tehničkim uvjetima za kabelsku kanalizaciju (NN br 114/10).

(2) Izgradnju planirane kabelske kanalizacije i ostale elektroničke komunikacijske infrastrukture te sustava baznih postaja pokretnih elektroničkih komunikacija u potpunosti je potrebno izvesti u skladu sa odredbama posebnih propisa koji reguliraju to područje.

**5.3. Uvjeti gradnje komunalne i druge infrastrukturne mreže**

**5.3.1. Energetika**

Članak 44.

 (1) Za osiguranje opskrbe električnom energijom na području obuhvata Urbanističkog plana potrebno je izgraditi-rekonstruirati slijedeće:

* Izgraditi najmanje 4 nove trafostanice 10(20)/0,4 kV, instalirane snage do 1000 kVA
* Rekonstruirati postojeću TS 10(20)/0,4 kV „PISAK 1“ kao tip „gradska“ MTS te ugraditi transformator snage do 1000 kVA (1. etapa 630kVA, druga etapa 1000kVA)
* Rekonstruirati postojeću TS 10(20)/0,4 kV „PISAK 2“ kao tip ''gradska'' MTS ugradnjom transformatora snage do 1000 kVA,
* Izgraditi KB 20(10) kV rasplet na području obuhvata kabelima tipa 3x(XHE 49 A 1x185 mm2),
* Izgraditi kabelski rasplet niskog napona svih planiranih trafostanica 10(20)/0,4 kV na području obuhvata Urbanističkog plana tipskim kabelom 1 kV, XP00-A odgovarajućeg presjeka.
* Izgraditi javnu rasvjetu ulične mreže unutar obuhvata Urbanističkog plana

(2) Prilikom gradnje ili rekonstrukcije elektroenergetskih objekata treba obratiti pažnju na slijedeće uvjete:

Zaštitni pojasevi za podzemne elektroenergetske vodove su:

|  |  |  |
| --- | --- | --- |
| Podzemni kabeli | Postojeći | Planirani |
| KB 20(10) kV | 2 m | 5 m |

* U zaštitnim pojasevima dalekovoda nije dozvoljena gradnja ni rekonstrukcija objekata bez prethodne suglasnosti i prema posebnim uvjetima nadležnih tijela Hrvatske elektroprivrede.
* građevna čestica predviđena za trafostanice 10(20)/0,4 kV preporuča se 7x6 m (posebno za trafostanice instalirane snage 2x1000 kVA preporučena veličina parcele je 8x8 m), a lokaciju odabrati tako da se osigura neometan pristup kamionom radi gradnje, održavanja i upravljanja, a u pravilu se postavljaju u središtu konzuma, tako da se osigura kvalitetno napajanje do krajnjih potrošača na izvodima.
* Predviđa se mogućnost izgradnje manjih infrastrukturnih građevina (TS 10(20)/0,4 kV) bez dodatnih ograničenja u smislu udaljenosti od prometnica i granica parcele, te mogućnost izgradnje istih unutar zona koje planom nisu predviđene za izgradnju (zelene površine, parkovi i sl ).
* Dozvoliti izgradnju trafostanica u sklopu objekta druge namjene, s tim da isti mora imati pristup na javno-prometnu površinu.
* dubina kabelskih kanala u pravilu iznosi 0,8 m u kolniku, slobodnoj površini ili nogostupu, a pri prelasku kolnika dubina je u pravilu 1,2 m.
* širina kabelskih kanala ovisi o broju i naponskom nivou paralelno položenih kabela.
* na mjestima prelaska preko prometnica kabeli se provlače kroz PVC cijevi promjera Ø 110, Ø 160, odnosno Ø 200 ovisno o tipu kabela (JR, nn, VN).
* prilikom polaganja kabela po cijeloj dužini kabelske trase obavezno se polaže uzemljivač.
* elektroenergetski kabeli polažu se, gdje god je to moguće, u nogostup prometnice. U ulicama u koje se polažu elektroenergetski vodovi potrebno je osigurati planski razmještaj instalacija; u pravilu jednu stranu prometnice za energetiku, druga strana za elektroničke komunikacije i vodoopskrbu a sredina ceste za kanalizaciju i oborinske vode.
* kabelske rasplete moguće je voditi i kroz kolne prilaze, pješačke staze te dijelovima građevinskih parcela, uz suglasnost vlasnika istih, odnosno uz osnivanje prava služnosti.
* Ako se energetski kabeli moraju voditi paralelno elektroničkim komunikacijskim kabelima obavezno je poštivanje minimalnih udaljenosti (50 cm). Isto vrijedi i za međusobno križanje s tim da kut križanja ne smije biti manji od 450.

Članak 45.

Osim gore navedenih uvjeta svaka izgradnja elektroenergetskih objekata mora biti usklađena sa odredbama posebnih propisa koji reguliraju gradnju svih elektroenergetskih građevina i linijske mreže čija gradnja je planirana Urbanističkim planom.

**5.3.2. Vodoopskrba**

Članak 46.

(1) Vodoopskrbnu mrežu naselja Pisak predviđeno je spojiti na magistralni vodoopskrbni cjevovod Omiškog primorja promjera Ø 150 mm, koji je povezan s vodospremom ,,Omiš II“ sa kotom dna na 184,00 m.n.m. Magistralni cjevovod je položen središnjim dijelom naselja pa je obvezno čuvati koridor i to najmanje 1,0 m sa svake strane cjevovoda. Omogućava se izmještanje magistralnog cjevovoda u trup postojeće ili planirane ulice. Najviša točka na kojoj su izgrađene postojeće ili planirana gradnja novih građevina je 126 m.n.m., te stoga u vodovodnoj mreži postoji dovoljan tlak za opskrbu cijelog područja. Prostornim planom uređenja grada Omiša planirana je izgradnja vodospreme ,,Kuzmanići“ s kotom dna 70,00 m.n.m.

(2) Za vodoopskrbni sustav predviđa se ugradnja cjevovoda promjera Ø 100 mm. Koji se vezuju na postojeću izgrađenu vodoopskrbnu mrežu naselja. Vodoopskrbni cjevovodi se polažu u trup kolnih i/ili pješačkih površina, po mogućnosti na udaljenosti 1,0 m od ivičnjaka odnosno ruba kolnika. Minimalna dubina položenog cjevovoda je 1,20 m računajući od tjemena cjevovoda do završne kote kolne površine. Na trasi vodovoda predviđena su zasunska okna za smještaj zaporne armature. Zasunska okna postavljena su na križanjima vodovodne mreže, odnosno na mjestima križanja prometnih površina kao i na mjestima gdje se predviđaju priključci vodovoda za pojedine građevne čestice.

(3) Na vodovodnoj trasi predviđeni su i nadzemni protupožarni hidranti na međusobnoj udaljenosti od oko 120,00 m, odnosno u skladu s posebnim propisima i uvjetima nadležnih javnopravnih tijela.

(4) Na dionicama na kojima trasa vodoopskrbnog cjevovoda prolazi pored ili se križa s postojećim komunalnim i drugim instalacijama te bujičnim tokovima (s reguliranim ili nereguliranim koritom), detalje iste je potrebno izraditi u skladu s uvjetima nadležnih javnopravnih tijela.

(5) Na vodoopskrbnom sustavu predviđa se ugradnja cijevnog materijala od kvalitetnih cijevi.

**5.3.3. Odvodnja otpadnih voda**

Članak 47.

Unutar naselja Pisak planirana je izgradnja kanalizacijskog sustava razdjelnog tipa.

**Fekalna kanalizacija**

Članak 48.

(1) Planiran je zasebni kanalizacijski sustav za vođenje fekalnih otpadnih voda. Predmetnim sustavom se sve otpadne vode ovog područja dovode do uređaja za pročišćavanje otpadnih voda, koji se nalazi unutar obuhvata Urbanističkog plana, te se podmorskim ispustom, otpadne vode nakon tretmana pročišćavanja ispuštaju u more.

(2) Do izgradnje planiranog sustava odvodnje fekalnih voda naselja, kao privremeno rješenje, dopušta se priključak na vodonepropusnu sabirnu jamu za manju zgradu kapaciteta do 10 ES, a za veći kapacitet obvezna je izgradnja zasebnog uređaja za pročišćavanje otpadnih voda, sukladno posebnim propisima. Vodonepropusna sabirna jama mora se graditi na građevnoj čestici osnovne zgrade na udaljenosti od najmanje 3,0 m od granice građevne čestice.

(3) Do izgradnje sustava javne odvodnje moguća je gradnja objekata s prihvatom sanitarnih otpadnih voda u vodonepropusne sabirne jame s odvozom prikupljenog efluenta putem ovlaštene osobe ili gradnja objekta s ugradnjom uređaja za pročišćavanje sanitarnih otpadnih voda te ispuštanje pročišćenih sanitarnih otpadnih voda u prirodni prijemnik, a sve ovisno o uvjetima na terenu.

(4) Otpadne vode kuhinje ugostiteljskih objekata u kojima se vrši priprema hrane trebaju se pročistiti predtretmanom (mastolov i taložnica) prije ispuštanja u interni sustav sanitarne odvodnje. Svi potrošači koji ispuštaju otpadne vode kvalitete različite od standarda komunalnih otpadnih voda (tehnološke otpadne vode), dužni su izraditi predtretman otpadnih voda do standarda komunalnih otpadnih voda sukladno propisima o graničnim vrijednostima emisija otpadnih voda.

(5) Kolektori fekalne kanalizacije su najvećim dijelom položeni u trupu kolnih odnosno kolno-pješačkih površina. Cijeli sustav fekalne kanalizacije planiran je na način da se sakupljene otpadne vode u gravitacijskim kolektorima položenim u prometnim površinama odvode do crpnih stanica, te preko 4 (četiri) manje crpne stanice s tlačnim cjevovodima te ponovo drugim gravitacijskim kolektorima odvode do uređaja za pročišćavanje otpadnih voda, te nakon tretmana pročišćavanja podmorskim ispustom odvode do recipijenta (more).

(6) Sve sakupljene fekalne vode u kolektorima položenim u kolne odnosno kolno-pješačke površine (s kotom terena do 40 m.n.m.) se gravitacijskim kolektorima odvode do crpne stanice broj 1. (koja se nalazi sa sjeverne strane, na početku kolno-pješačke površine naziva Put Vruje). Navedenim sustavom se sakupljene fekalne vode područja Fistonići, Nosača i Kuzmanići odvode do predmetne crpne stanice broj 1.

(7) Sve sakupljene fekalne vode u kolektorima položenim u kolne, kolno-pješačke površine odnosno pješačke površine (s kotom terena ispod 40 m.n.m.) središnjeg odnosno jugoistočnog dijela naselja se sustavom gravitacijskih kolektora, crpnih stanica broj 2. i broj 3. te tlačnih cjevovoda odvode također do crpne stanice broj 1. Navedenim sustavom se sakupljene fekalne vode dijela područja Uznešenja, dio područje Luka, te dio naselja koje gravitira kolno-pješačkoj površini odnosno pješačkoj površini naziva Put Vruje se preko dviju crpnih stanica broj 2. i broj 3. preko tlačnih cjevovoda i gravitacijskih kolektora odvode do crpne stanice broj 1. Tako sakupljene fekalne vode predmetnog područja se tlačnim cjevovodima dužine cca 280,00 m, položenim u postojećem dijelu kolno-pješačke odnosno pješačke površine odvode do gravitacijskog kolektora položenog u novo projektiranom dijelu kolne površine kojim se dovode do crpne stanice broj 1.

(8) Sve sakupljene fekalne vode južno od kolno-pješačke površine Put Groblja te dijela naselja koje se nalazi jugozapadno od kolno-pješačke površine Put Porta se preko sustava gravitacijskih kolektora, crpne stanice te tlačnog cjevovoda također odvode do gravitacijskog kolektora položenog u novo projektiranom dijelu kolne površine Put Groblja.

(11) Uređaj za pročišćavanje je smješten s južne strane pješačke površine (stari put za Marušiće) te se otpadne vode nakon tretmana podmorskim cjevovodom ispuštaju u more. Položaj uređaja za pročišćavanje otpadnih voda je orijentacijski i moguća su i druga rješenja na temelju posebnih istraživanja (npr. zajednički uređaj za naselje Pisak i naselje Marušići).

(12) Kod izrade odgovarajuće projektne dokumentacije dozvoljena su manja odstupanja u odnosu na rješenje predviđeno ovim Urbanističkim planom a koja su nastala temeljem preciznijih geodetskih izmjera, tehnoloških inovacija i dostignuća te provedenih hidrogeoloških istražnih radova.

(13) Dimenzioniranje kolektora fekalne kanalizacije provedeno je temeljem predviđenih parametara, odnosno kapaciteta određenih Urbanističkim planom. Predviđena je ugradnja kanalizacijskih cijevi promjera ø 250 mm.

(14) Na dionicama na kojima trasa fekalne kanalizacije prolazi pored ili se križa s postojećim komunalnim instalacijama te bujičnim tokovima s reguliranim ili nereguliranim koritom, detalje iste je potrebno izraditi u skladu s uvjetima nadležnih javnopravnih tijela.

**Oborinska kanalizacija**

Članak 49.

(1) Kolektori oborinske kanalizacije su položeni u trupu kolnih odnosno kolno-pješačkih površina. Cijeli sustav oborinske odvodnje planiran je na način da se sakupljene oborinske vode u kolektorima sjevernijih prometnih površina odvode do kolektora u južne prometne površine te nakon tretmana u predviđenim separatorima ispuštaju u postojeće bujične tokove odnosno odvode do mora. Ukupno je predviđena ugradnja 4 (četiri) separatora. Separator broj 1. predviđen je na najistočnijoj točci ulice Put Vrulje. U predmetnom separatoru se sakupljene oborinske vode dijela kolno-pješačke površine Put Vruja pročišćavaju te nakon tretmana ispuštaju u bujicu (more). Separator broj 2. predviđen je u samoj luci na kraju kolno-pješačke površine naziva Put Porta. U predmetnom separatoru se sakupljene oborinske vode, dviju najsjevernijih ulica zapadnog dijela predmetnog područja, zatim dviju ulica naselja Kuzmanići kao i dio ulice Put Vruje, te ulice Put Porta, pročišćavaju te nakon tretmana ispuštaju u more. Separator broj 3. smješten je u neposrednoj blizini uređaja za pročišćavanje fekalnih voda. U predmetnom separatoru se sakupljene oborinske vode, dviju najjužnijih ulica zapadnog dijela predmetnog područja, zatim sakupljene oborinske vode, dijela ulice ,,stari put za Marušiće“ te ulice koja je sjevernija od navedene pročišćavaju te nakon tretmana ispuštaju u more. Separator broj 4. smješten je pored najzapadnijeg bujičnog toka naselja Pisak.

(2) Kod izrade odgovarajuće projektne dokumentacije dozvoljena su manja odstupanja u odnosu na rješenje predviđeno ovim planom a koja su nastala temeljem preciznijih geodetskih izmjera, tehnoloških inovacija i dostignuća te provedenih hidrogeoloških istražnih radova. Dimenzioniranje oborinske kanalizacije provedeno je na način da se predviđeno područje zaštiti od plavljenja. Predviđena je ugradnja kanalizacijskih cijevi promjera od ø 300 mm do ø 450 mm.

(3) Kroz izradu detaljnije projektne dokumentacije lokaciju separatora odnosno mjesto ispusta u bujični tok potrebno je odrediti i izvesti u skladu s vodopravnim uvjetima i zahtjevima nadležnih javnopravnih tijela pri čemu je potrebno izvršiti provjeru propusne moći bujičnog vodotoka nizvodno kako ne bi došlo do plavljenja okolnog zemljišta i objekata. Eventualna promjena lokacije separatora kao rezultat detaljnije razrade neće se smatrati odstupanjem od plana.

(4) Na dionicama na kojima trasa oborinske kanalizacije prolazi pored ili se križa s postojećim komunalnim instalacijama te bujičnim tokovima s reguliranim ili nereguliranim koritom, detalje iste je potrebno izraditi u skladu s uvjetima nadležnih javnih, odnosno komunalnih poduzeća, a sve kroz razradu odgovarajuće projektne dokumentacije.

(5) Radi ekonomičnosti, predviđena je paralelna izgradnja kolektora fekalne i oborinske kanalizacije gdje je god to bilo moguće. Rješenje sustava odvodnje prikazana je u grafičkom dijelu Urbanističkog plana, kartografski prikaz broj 2.2. „Vodovodna i kanalizacijska mreža“ u mjerilu 1:1000.

**5.3.4 Uređenje voda i zaštita vodnog režima**

**Zaštita od štetnog djelovanja voda**

Članak 49.a.

(1) Zaštita od štetnog djelovanja povremenih bujičnih vodotoka i oborinskih odvodnih kanala, kada može doći do plavljenja, ispiranja, podrivanja ili odronjavanja zemljišta i drugih sličnih štetnih pojava, te posredno do ugrožavanja života i zdravlja ljudi i njihove imovine, te poremećaja u vodnom režimu, će se provoditi izgradnjom zaštitnih i regulacijskih vodnih građevina, odnosno tehničkim i gospodarskim održavanjem vodotoka, vodnog dobra i regulacijskih i zaštitnih vodnih građevina koje se provodi prema programu uređenja vodotoka i drugih voda u okviru Plana upravljanja vodama.

(2) U svrhu tehničkog održavanja, te radova građenja, uz bujične vodotoke treba osigurati inundacijski pojas minimalne širine od 3,0 m od gornjeg ruba korita, odnosno ruba čestice javnog vodnog dobra. U zaštitnom pojasu zabranjena je svaka gradnja i druge radnje kojima se može onemogućiti izgradnja i održavanje vodnih građevina, na bilo koji način umanjiti protočnost korita i pogoršati vodni režim, te povećati stupanj ugroženosti od štetnog djelovanja vodotoka. U posebnim slučajevima se zaštitni pojas može smanjit, ali to bi trebalo utvrditi vodopravnim uvjetima za svaki objekt posebno. Svaki vlasnik, odnosno korisnik objekta ili parcele smještene uz korito vodotoka ili česticu javno vodno dobro dužan je omogućiti nesmetano izvršavanje radova na čišćenju i održavanju korita vodotoka, ne smije izgradnjom predmetne građevine ili njenim spajanjem na komunalnu infrastrukturu umanjiti propusnu moć vodotoka, niti uzrokovati eroziju u istom, te za vrijeme izvođenja radova ne smije niti privremeno odlagati bilo kakvi materijal u korito vodotoka.

(3) Postojeća neregulirana korita povremenih bujičnih vodotoka i oborinskih kanala potrebno je regulacijskim radovima povezati i urediti na način da se u kontinuitetu sprovedu oborinske i druge površinske vode do uljeva u more, a sve u skladu s vodopravnim uvjetima i ostalim aktima i planovima predviđenim Zakonom o vodama. Projektna rješenja uređenja korita sa svim potrebnim objektima, potrebno je maksimalno smjestiti na česticu “javno vodno dobro” iz razloga izbjegavanja imovinsko - pravnih sporova kao i razloga prilagodbe uređenja važećoj prostorno - planskoj dokumentaciji, a koje će istovremeno omogućiti siguran i blagovremen protok voda vodotoka, te održavanje i čišćenje istog. Dimenzioniranje korita treba izvršiti za mjerodavnu protoku dobivenu kao rezultat hidroloških mjerenja ili kao rezultat primjene neke od empirijskih metoda. U iznimnim slučajevima, u svrhu osiguranja i formiranja što kvalitetnijeg prometnog koridora budućih prometnica potrebno je predvidjeti regulaciju ili izmiještanje vodotoka u obliku odgovarajuće otvorene ili natkrivene armirano-betonske kinete (min. propusne moći 100-god velika voda) i na način koji će omogućiti njeno što jednostavnije održavanje i čišćenje (natkrivanje izvesti pomičnim armiranobetonskim pločama duž što više dionica i sa što više revizijskih okana). Trasu regulirane natkrivene kinete u sklopu prometnice u pravilu postaviti uz jedan od rubova prometnice ili ispod samog pločnika kako bi ostao osiguran pojas za česticu javnog vodnog dobra. Izradu projektnog rješenja treba uskladiti sa stručnim službama Hrvatskih voda.

(4) Na mjestima gdje trasa prometnice poprečno prelazi preko bujičnih vodotoka i odvodnih kanala predvidjeti mostove ili propuste takvih dimenzija koji će nesmetano propustiti mjerodavne protoke. Ukoliko je potrebno predvidjeti i rekonstrukciju postojećih propusta zbog male propusne moći ili dotrajalosti. Također treba predvidjeti oblaganje uljeva i izljeva novoprojektiranih ili rekonstruiranih propusta u dužini min. 3,0 m', odnosno izraditi tehničko rješenje eventualnog upuštanja “čistih“ oborinskih voda u korita vodotoka kojim će se osigurati zaštita korita od erozije i neometan protok vodotoka. Detalje upuštanja oborinskih voda investitor treba usuglasiti sa stručnim službama Hrvatskih voda.

(5) Tijekom projektiranja potrebno je voditi računa da izvođenje radova temeljem projektne dokumentacije osigurava neometan protok kroz korito vodotoka. Na mjestima gdje prometnica prelazi preko reguliranog korita vodotoka (trapezno obloženo korito, betonska kineta i sl.) konstrukciju i dimenzije osnovnih elemenata mosta ili propusta sa svim pripadnim instalacijama treba odrediti na način kojim se ne bi umanjio projektirani slobodni profil korita, kojim će se osigurati statička stabilnost postojeće betonske kinete, zidova ili obaloutvrde, odnosno kojim se neće poremetiti postojeći vodni režim. Os mosta ili propusta potrebno je postaviti što okomitije na uzdužnu os korita, a širina istog treba biti dovoljna za prijelaz planiranih vozila. Konstrukcijsko se rješenje mosta ili propusta treba funkcionalno i estetski uklopiti u sadašnje i buduće prostorno plansko rješenje toga prostora.

(6) Na obalnom pojasu gdje je planirano širenje (nasipavanje) obale prema moru, potrebno je izraditi projektnu dokumentaciju regulacije ušća navedenih vodotoka na predmetnoj dionici koji će biti usklađen s projektom uređeni obalnog područja i projektima svih instalacija (kanalizacija, vodovod i dr.) postavljenih ili predviđenih u uređenom obalnom području. Investitor je dužan tim projektom obuhvatiti sve bujične tokove i riješiti njihov uljev u more u obliku otvorenih ili natkrivenih armirano betonskih kineta koje omogućiti nesmetano propuštanje mjerodavno velikih voda u uvjetima nepovoljnog utjecaja mora i plime, nesmetano održavanje i čišćenje istih (natkrivanje a.b. platicama, izrada revizijskih okna, rešetki i dr.), a koje će ujedno biti zaštićene ili od utjecaja valovanja i nanošenja morskog šljunčanog nanosa s plaža. Kao najpogodniji način za odgovarajuće rješenje ovog problema jest da se natkrivene kinete sa bočnim kamenim nabačajem iskoriste kao pera za zaštitu šljunčane plaže, ili da se uljevi bujica preusmjere kroz predviđena pera u ovom obliku. Manje bujice i odvodni kanali koji protječu relativno blizu jedan drugog mogu se usmjeriti u zajedničku kinetu i tako smanjiti broj uljeva bujica u more. Projekte regulacija bujica treba uskladiti s postojećom projektnom dokumentacijom i projektom sanacije bujica naselja Pisak. Investitor je dužan ušća bujica regulirati na način da mogu propustiti mjerodavne protoke i sprovesti ih u more. Sve navedeno treba dokazati hidrološkim i hidrauličkim proračunom i statičkim proračunom kao sastavnim dijelom projekta. Izradu projekta treba usuglasiti sa stručnim službama Hrvatskih voda.

(7) Na obalnom pojasu, na trasi novoreguliranih korita bujica i vodotoka kao i njihovih uljeva u more potrebno je osigurati odgovarajući pojas najmanje širine 3,0 do 5,0 m od gornjeg ruba korita novonastale čestice vodnog dobra za njihovo održavanje.

**Zaštita voda**

Članak 49.b

(1) Zaštita voda na području obuhvata plana ostvaruje se nadzorom nad stanjem kakvoće voda i potencijalnim izvorima zagađenja.

(2) Otpadne vode se moraju ispuštati u gradski kanalizacijski sustav s planiranim uređajem za pročišćavanje otpadnih voda i podmorskim ispustom..

(3) Do izgradnje sustava javne odvodnje moguća je gradnja objekata s prihvatom sanitarnih otpadnih voda u vodonepropusne sabirne jame s odvozom prikupljenog efluenta putem ovlaštene osobe ili gradnja objekta s ugradnjom uređaja za pročišćavanje sanitarnih otpadnih voda te ispuštanje pročišćenih sanitarnih otpadnih voda u prirodni prijemnik, a sve ovisno o uvjetima na terenu.

(4) Svako ispuštanje pročišćenih otpadnih voda u podzemlje dozvoljeno je uz uvjet da je osigurano neizravno ispuštanje putem upojne građevine sa procjeđivanjem kroz zemlju ili podpovršinske slojeve, bez ugrožavanja okolnih objekata i površina te bez utjecaja na zonu kupanja, odnosno uređenih i prirodnih plaža.

**6. UVJETI UREĐENJA JAVNIH ZELENIH POVRŠINA**

Članak 50.

(1) U sklopu obuhvata plana nalaze se zaštitne zelene površine (Z), kupališta, te zelene površine u obuhvatu uređenih plaža (R3-1), i prirodnih plaža (R3-2) i a što je vidljivo na kartografskim prikazima broj 1. „Korištenje, namjena površina i prometna mreža“ u mjerilu 1:1000, broj 3. „Uvjeti korištenja, uređenja i zaštite površina“ u mjerilu 1:1000 i broj 4. „Način i uvjeti gradnje“ u mjerilu 1:1000.

(2) Površine iz stavka 1. ovog članka oblikovati i uređivati kao površine sa javnim i društvenim sadržajima.

**Zaštitne zelene površine (Z)**

Članak 51.

(1) Zaštitne zelene površine (Z) su pretežno neizgrađeni prostor oblikovan radi potrebe zaštite okoliša (zaštita potoka, zaštita od buke, zaštita zraka i dr.). Zaštitne zelene površine uređuju se pretežito kroz očuvanje postojeće vegetacije te uz dopunu novim autohtonim zelenilom. Zaštitne zelene površine uređuju se na način da ne ometaju sigurnost odvijanja prometa u smislu očuvanja preglednosti prometnih površina.

(2) U sklopu zaštitnih zelenih površina (Z) mogu se graditi i uređivati rekreacijske površine i igrališta bez objekata, komunalna infrastruktura, pješački putovi, staze, odmorišta.

Članak 52.

Planira se ozelenjavanje strmih padina obalnog područja koje je namijenjeno za rekreaciju a u funkciji je zaštite krajobraznih vrijednosti obale i naselja Pisak u cjelini. Na ozelenjenim strmim padinama nije dopuštena nikakva gradnja građevina, osim uređenja zelenih površina sadnjom autohtonih biljnih vrsta i zaštitom padine od odronjavanja.

Članak 53.

**7. MJERE ZAŠTITE PRIRODNIH I KULTURNO-POVIJESNIH CJELINA I GRAĐEVINA I AMBIJENTALNIH VRIJEDNOSTI**

Članak 54.

(1) Unutar obuhvata Urbanističkog plana ne nalaze se zaštićena područja prirode temeljem Zakona o zaštiti prirode.

(2) Sukladno Uredbi o ekološkoj mreži obuhvat Urbanističkog plana ne nalazi se unutar područja ekološke mreže.

(3) Utvrđuju se slijedeći uvjeti zaštite prirode:

- prilikom gradnje novih građevina potrebno je koristiti materijale i boje prilagođene prirodnim obilježjima okolnog prostora i tradicionalnoj arhitekturi;

- prilikom ozelenjavanja područja, posebno obalnog pojasa namijenjenog rekreaciji koristiti autohtone biljne vrste, a elemente autohtone flore sačuvati u najvećoj mjeri te integrirati u krajobrazno uređenje. Preferirati autohtone biljne vrste koje su otpornije na požar;

- očuvati biološke vrste značajne za stanišni tip i ne unositi strane (alohtone) vrste;

- očuvati povoljnu građu i strukturu morskog dna, obale i priobalnog područja u što prirodnijem obliku;

- ograničiti izmjenu obalne linije na nužno potrebne zahvate, a na potezima prirodnih plaža očuvati potpuno prirodnu obalu;

- ograničiti sve zahvate u akvatoriju koji bi mogli negativno utjecati na morsku obalu i staništa;

- posebno voditi brigu o zaštiti podmorskih staništa posidonije (Posidonion oceanicae) te na području njihovog staništa ograničiti sidrenje;

- štititi speleološke objekte, ne mijenjati stanišne uvjete u speleološkim objektima, njihovom nadzemlju i neposrednoj blizini;

- očuvati u najvećoj mogućoj mjeri postojeće krajobrazne vrijednosti;

- osigurati pročišćavanje svih otpadnih voda.

(4) Na području obuhvaćenom Urbanističkim planom nema zaštićenih spomenika kulture. Prostornim planom uređenja grada Omiša određena je planska zaštita starog sela Pisak (eko etno selo), sklopa Fistonića i crkve sv Marka te spomenik palim borcima NOB 1941-1945. Evidentirana kulturna dobra štite se prostorno planskim mjerama. Prirodne i ambijentalne vrijednosti zatečene u prostoru, prilikom izgradnje trebaju valorizirati u najvećoj mogućoj mjeri.

(5) U slučaju pronalaska arheološkog nalazišta ili nalaza (pri izvođenju građevinskih ili bilo kojih drugih radova), izvođač je dužan odmah radove prekinuti i o tome obavijestiti nadležno javnopravno tijelo.

(6) Također, prilikom obnove crkve sv. Marka, te gradnje ili obnove kuća oko crkve (u starom dijelu naselja) potrebno se javiti u Konzervatorski odjel u Splitu za ishođenje mišljenja ili uvjeta gradnje.

**8. POSTUPANJE SA OTPADOM**

Članak 55.

(1) Na području obuhvata Urbanističkog plana obvezno je organizirano prikupljati komunalni otpad, te odvoziti do transfer stanice i reciklažnog dvorišta koji se planira na području Zakučca unutar gospodarske zone Vurnaža (I1, I2).

(2) Potrebno je već na mjestu nastanka otpada, vršiti primarnu selekciju komunalnog otpada i u tom cilju postaviti kante/kontejnere za različite vrste otpada. Kante/kontejnere treba postavljati na kolno lako pristupačna mjesta koja neće ugrožavati korištenje okolnog prostora niti ugrožavati krajobrazne vrijednosti područja. Osigurati prikupljanje i zbrinjavanje otpada nastalog na gradilištu.

**9. MJERE ZAŠTITE OD ELEMENTARNIH NEPOGODA I RATNIH OPASNOSTI**

**Mjere zaštite i spašavanja**

Članak 56.

(1) U primjeni urbanističkih mjera zaštite u prostornim planovima prema smjernicama Ravnateljstva civilne zaštite RH primijenjene su odredbe važećih propisa i dokumenata propisanih posebnim zakonom, a osobito:

• Procjena rizika od velikih nesreća za Grad Omiš („Službeni glasnik Grada Omiša“, broj 2/18.)

• Zakon o sustavu civilne zaštite ("Narodne novine", broj 82/15, 118/18, 31/20)

• Pravilnik o mjerama zaštite od elementarnih nepogoda i ratnih opasnosti u prostorom planiranju i uređivanju prostora ("Narodne novine", broj 29/83, 36/85 i 42/86)

• Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (,,Narodne novine", broj 49/17.)

• Pravilnik o postupku uzbunjivanja stanovništva ("Narodne novine", broj 69/16)

• Pravilnik o tehničkim zahtjevima sustava javnog uzbunjivanja stanovništva (,,Narodne novine", broj 69/16.)

• Uredba o sprječavanju velikih nesreća koje uključuju opasne tvari ("Narodne novine", broj 44/14, 31/17.)

• Zakon o prostornom uređenju ("Narodne novine" broj 153/13, 65/17, 114/18, 39/19 i 98/19.)

• Zakon o zaštiti okoliša ("Narodne novine" broj 80/13, 153/13, 78/15, 12/18 i 118/18.).

(2) Obveza izrade planova „mjera zaštite“ je propisana Pravilnikom o mjerama zaštite od elementarnih nepogoda i ratnih opasnosti („Narodne novine“, broj 29/83, 36/85 i 42/86.).

(3) Jedinice lokalne samouprave sukladno Zakonom o sustavu civilne zaštite („Narodne novine“, broj 82/15, 118/18, 31/20.), člankom 17. osiguravaju uvjete za sklanjanje ljudi kao organizirano upućivanje građana u najbližu namjensku građevinu za sklanjanje ili u drugi pogodan prostor koji omogućava optimalnu zaštitu sa ili bez prilagodbe (podrumske i druge prostorije u građevinama koje su prilagođene za sklanjanje te komunalne i druge građevine ispod površine tla namijenjene javnoj uporabi kao što su garaže, trgovine i drugi pogodni prostori).

(4) Ukoliko postoji mogućnost gradnje objekata u kojem će se okupljati više od 250 ljudi, obvezno primijeniti članka 39. Zakona o sustavu civilne zaštite („Narodne novine“, 82/15.).

**Zaštita zraka**

Članak 57.

Na području obuhvata plana nema značajnih izvora onečišćenja zraka. Mjere za zaštitu zraka od zagađenja prometom na području obuhvata plana predlažu uređenje zaštitnih zelenih površina, prvenstveno drvoreda kojima se osigurava zaštitni tampon između prometnica i pješačkog i stambenog dijela ulice.

**Zaštita od poplava (bujice)**

Članak 58.

(1) Mjere zaštite od poplava izazvane bujicama uključuju građenje regulacijskih i zaštitnih vodnih građevina, kao i obavljanje svih potrebnih radova tehničkog održavanja vodotoka bujica i ostalih vodnih građevina te gradnja sustava oborinske odvodnje koja obuhvaća površinske i podzemne vode.

(2) Građevinske mjere zaštite od bujica uključuju obavljanje svih potrebnih radova gospodarskog i tehničkog održavanja bujica i vodnih građevina te sustavnog obavljanja tehničkog promatranja ključnih vodnih građevina, te je sukladno tome potrebno:

* Proširiti i urediti tokove bujica.
* Izgraditi pregrade na bujicama i izvršiti pošumljavanje bujica.
* Onemogućiti gradnju u zahvatu bujica te spriječiti izazivanje erozije tla zbog gradnje putova, stambenih i drugih objekata i odlagališta otpada.
* U suradnji sa nadležnim javnopravnim tijelom utvrditi konkretne mjere koje treba poduzeti na koritu bujice u kritičnom području, produbljivanje i proširenje korita koje je sve pliće zbog dugogodišnjih nanosa šljunka te uređenje, čišćenje i održavanje.
* Utvrditi gdje su kritične točke mogućeg izlijevanja vode iz korita bujice.

(3) Preventivne mjere zaštite od poplava sastoje se od provedbi mjera operativne obrane od poplava. Kod primjene navedenih mjera koriste se pregledne pedološke karte s erozivnim i poplavnim područjima i vodotocima.

**Zaštita od potresa**

Članak 59.

(1) Područje grada Omiša pripada zoni ugroženosti od potresa intenziteta potresa od IX stupnja MSK. Taj intenzitet obuhvaća razorni potres koji znatno oštećuje četvrtinu zgrada, pojedine zgrade se ruše i mnoge zgrade postaju nepodesne za stanovanje. Na mokrom tlu i na obroncima nastaju pukotine.

(2) Sukladno navedenom, u postupku planiranja, priprema i provođenja potrebnih mjera zaštite i spašavanja ljudi i materijalnih dobara od posljedica potresa, potrebno je voditi računa o osiguranju protupotresnih mjera prilikom projektiranja zgrada, mogućim stupnjevima oštećenja i kvantitativnim posljedicama koje se mogu očekivati za predvidivi najveći intenzitet potresa,

(3) U svrhu efikasne zaštite od potresa potrebno je konstrukcije svih građevina planiranih za izgradnju uskladiti sa zakonskim i pod zakonskim propisima za predmetnu seizmičku zonu uz odgovarajuće geomehaničko ispitivanje terena kako bi se postigla maksimalna sigurnost konstrukcija. Projektiranje potresne otpornosti konstrukcija izrađivati u skladu s HRN EN 1998-1:2011/NA:2011, Eurokod 8, čija će primjena osigurati gradnju primjereno seizmički otpornih građevina.

(4) Potrebno je osigurati dovoljno široke i sigurne evakuacijske putove i potrebno je omogućiti nesmetan pristup svih vrsta pomoći u skladu s važećim propisima o zaštiti požara, elementarnih nepogoda i ratnih opasnosti.

(5) Planirane građevine a koje koristi veći broj različitih korisnika, te javno prometne površine i prometne površine u javnoj upotrebi, moraju biti građene na način da se spriječi stvaranje arhitektonsko – urbanističkih barijera.

(6) Kao preventivna mjera zaštite od potresa (IXo MSK), zona urušavanja zgrade ne smije zahvaćati kolnik ceste. Zona urušavanja oko zgrade iznosi pola njene visine (H/2).

Ako između dvije zgrade prolazi cesta, njihova međusobna udaljenost mora iznositi najmanje:

Dmin = H1/2 + H2/2 + 5 metara

gdje je:

Dmin - najmanja udaljenost zgrada mjereno na mjestu njihove najmanje udaljenosti;

H1 - visina prve zgrade mjereno do vijenca, ako zgrada nije okrenuta zabatom prema susjednoj;

H2 - visina druge zgrada mjereno do vijenca, ako zgrada nije okrenuta zabatom prema susjednoj.

(7) Za udaljenosti, koje su manje od udaljenosti određenih gornjim stavkom međusobni razmak zgrada može biti i manji pod uvjetom da je tehničkom dokumentacijom dokazano:

- da je konstrukcija zgrade otporna na rušenje od elementarnih nepogoda,

- da u slučaju ratnih razaranja rušenje zgrade neće u većem opsegu ugroziti živote ljudi i izazvati oštećenja na drugim građevinama.

(8) Potrebno je osigurati dovoljno široke i sigurne evakuacijske putove te omogućiti nesmetan pristup svih vrsti pomoći u skladu s važećim propisima o zaštiti od požara, elementarnih nepogoda i ratnih opasnosti.

**Tehničko-tehnološke katastrofe izazvane nesrećama u gospodarskim objektima**

Članak 60.

(1) Ukoliko se u planiranim zgradama koriste zapaljive tekućine i plinovi, potrebno je te dijelove zgrada izgraditi sukladno važećim propisima koji uređuju predmetnu problematiku smjestiti izvan stambenih naselja.

(2) Prijevoz opasnih tvari za lokalnu opskrbu potrebno je usmjeriti u što većoj mjeri izvan stambenih naselja osim u dijelu gdje dostava pojedinim subjektima nije drugačije moguća.

(3) Za potrebe gašenja požara u hidrantskoj mreži treba, ovisno o broju korisnika, osigurati potrebnu količinu vode i odgovarajućeg tlaka. Prilikom gradnje i/ili rekonstrukcije vodoopskrbne mreže treba predvidjeti vanjsku hidrantsku mrežu sukladno propisima.

(4) Kretanje i distribuciju opasnih tvari potrebno je kontinuirano pratiti putem nadležnih institucija te u suradnji sa gospodarskim subjektima poduzeti preventivne mjere zaštite.

(5) Nove građevine, u kojima se pojavljuju opasne tvari (pogoni, skladišta), ne mogu se graditi u neposrednoj blizini naselja, društvenih i sportsko – rekreacijskih objekata, izvora pitke vode te okupljališta, stoga ih je potrebno locirati na način da u slučaju nesreće ne ugrožavaju korisnike okolnih sadržaja.

Članak 61.

Članak 62.

**Ostali prirodni uzroci**

Članak 63.

*Olujno ili orkansko nevrijeme i jak vjetar*

(1) Zaštitu u slučaju olujnog ili orkanskog nevremena i jakog vjetra potrebno je osigurati da se prilikom projektiranja zgrada i građevina na obali (luka, uređena plaža s perima i drugim elementima oblikovanja obale) vodi računa da iste izdrže opterećenja određena propisima.

*Snježne oborine i poledica*

(2) Snježne oborine, premda rijetke na ovom području, ipak mogu prouzročiti velike štete na zgradama, a najvećim dijelom se to odnosi na krovne konstrukcije, koje trebaju biti projektirane prema standardu za opterećenje snijegom karakteristično za ovo područje.

**Zaštita od požara**

Članak 64.

(1) U svrhu osiguranja mjera zaštite od požara Urbanističkim planom je vođeno računa o slijedećem:

* mogućnost evakuacije i spašavanja ljudi, životinja i imovine;
* sigurnosnim udaljenostima između građevina ili njihovom požarnom odjeljivanju;
* osiguravanju pristupa i operativnih površina za vatrogasna vozila;
* osiguranju dostatnih izvora vode za gašenje, uzimajući u obzir postojeća i nova naselja, građevine, postrojenja i prostore te njihova požarna opterećenja i zauzetosti osobama.

(2) Mjere zaštite od požara projektirati u skladu s pozitivnim hrvatskim i preuzetim propisima koji reguliraju ovu problematiku a u dijelu posebnih propisa gdje ne postoje hrvatski propisi koriste se poznate metode proračuna i modela. Posebnu pozornost obratiti na slijedeće propise.

* Pravilnik o uvjetima za vatrogasne pristupe (NN broj 35/94, 142/03);
* Pravilnik o otpornosti na požar i drugim zahtjevima koje građevine moraju zadovoljavati u slučaju požara (NN broj 29/2013.);
* Pravilnik o hidrantskoj mreži za gašenje požara (NN br. 08/06);
* Garaže projektirati prema austrijskom standardu za objekte za parkiranje TRVB N 106 ili OIB - Smjernice 2.2, Izdanje 2011., Protupožarna zaštita u garažama, natkrivenim parkirnim mjestima i parkirnim etažama;,
* Sprinkler uređaj projektirati shodno njemačkim smjernicama VdS ili AdS CEA 40012014.;
* Stambene zgrade projektirati prema austrijskom standardu OIB – Smjernica 2, Izdanje 2011., Protupožarna zaštita;
* Uredske zgrade projektirati prema austrijskom standardu OIB – Smjernica 2, Izdanje 2011., Protupožarna zaštita;
* Trgovačke sadržaje projektirati u skladu s tehničkim smjernicama, austrijskom standardu OIB – Smjernica 2, Izdanje 2011., Protupožarna zaštita ili američkim smjernicama NFPA 101, Izdanje 2015.;
* Sportske dvorane projektirati u skladu s američkim smjernicama NFPA 101, Izdanje 2015.;
* Obrazovne ustanove i izlazne putove iz objekata projektirati u skladu s američkim smjernicama NFPA 101, Izdanje 2015.;
* U svrhu zaštite građevine od izlaganja vanjskom požaru primijeniti preporuke NFPA 80A, Izdanje 2017.;
* U svrhu smanjenja opasnosti od zapaljenja građevine djelovanjem požara otvorenog prostora primijeniti odredbe NFPA 1144, Izdnje 2013.;
* Marine projektirati sukladno NFPA 303, Izdanje 2016, ili European Guideline CFPA-E No 15:2012 F fire safety in Guest Harbours and Marinas;
* Luke otvorene za javni promet projektirati sukladno NFPA 307, Izdanje 2016.

(3) U slučaju da će se u objektima stavljati u promet, koristiti i skladištiti zapaljive tekućine i plinovi potrebno je postupiti sukladno odredbama članka 11. Zakona u zapaljivim tekućinama i plinovima (NN broj 108/95, 56/2010.).

(4) U slučaju promjene propisa koji su navedeni u ovom članku primjenjuju se važeći propisi.

**10. MJERE PROVEDBE PLANA**

Članak 65.

(1) Provedba Urbanističkog plana primjenjuju se neposrednim provođenjem sukladno Odredbama za provođenje. Omogućava uređenje prostora i zahvata u prostoru, odnosno građevnih čestica, u fazama i/ili etapama.

(2) Za provedbu Urbanističkog plana, osim ovih Odredbi za provođenje, služe i odnosni tekstualni i grafički dio Urbanističkog plana, odredbe važećeg Zakona o prostornom uređenju u mjeri i na način kako je to predviđeno Zakonom.

(3) Urbanistički plan je izrađen na geodetskoj podlozi s uklopljenim katastrom pa su moguća manja neslaganja. Omogućava se usklađenje stvarnog stanja s katastrom i geodetskom podlogom koja je korištena za izradu Urbanističkog plana i to se neće smatrati izmjenom Urbanističkog plana.

Članak 66.